কলেজ রোডের জার্নাল-১৩ ॥ মামুন মুস্তাফা\nজানুয়ারি ৪, ২০২১ Mamun Rashid ধারাবাহিক 0\n‘মামুন, তুমি যাও, আমি দরজাটা বন্ধ করে দিচ্ছি’। এভাবেই তিনি তাঁর সঙ্গে যোগাযোগের এপারের সব দরজা বন্ধ করে দিলেন। সেদিন ছিল ১৪ মে। আমার মায়ের মৃত্যু ঠিক এক মাস আট দিনের মধ্যে আমাকে আরও একটি শোকের মুখোমুখি হতে হলো। তিনি অধ্যাপক আনিসুজ্জামান। রাজধানীর বিবর্তনময় দ্বন্দ্ব-সংঘাতমুখর মহানগরীর বুকে তিনি আমাকে পিতৃস্নেহে আগলে রেখেছিলেন।\nতাঁর সঙ্গে যোগসূত্রটা যশস্বী কবি আবুবকর সিদ্দিকের হাত ধরেই। তিনিই আমাকে পরিচয় করিয়ে দিয়েছিলেন আনিসুজ্জামান স্যারের সঙ্গে। তখন নিজের মতো করে প্রবন্ধ লিখছি। কবিতায় বুঁদ হয়ে থাকা আমি তখন পঞ্চাশ, ষাট, সত্তর, আশি- এমনকি আমার সময়কাল নব্বইয়ের দশকের কবি ও কবিতা নিয়ে গদ্য লিখে চলেছি অবিরাম। কখনো নস্ট্যালজিয়া নিয়ে, কখনো চিত্রকল্প নিয়ে, আবার কখনো প্রথিতযশা কবিদের নিয়ে। সেসব ঢাউস আকারের প্রবন্ধ ছাপাবার জায়গা দৈনিকের কাগজগুলোতে অপ্রতুল। ঠিক ওই সময়ে যাত্রা শুরু করেছিল সাহিত্য-সংস্কৃতির মাসিক ম্যাগাজিন ‘কালি ও কলম’। আর এর সম্পাদকমণ্ডলীর সভাপতি ছিলেন অধ্যাপক আনিসুজ্জামান। কবি আবুবকর সিদ্দিকের সূত্র ধরে এক সন্ধ্যায় পৌঁছে গেলাম গুলশান ১-এ আনিসুজ্জামান স্যারের বাসায়। আমার হাতে ধরা তখন ‘বাংলাদেশের সাম্প্রতিক কবিতা’ এবং ‘বাংলাদেশের কবিতায় নস্ট্যালজিয়া’ শীর্ষক গদ্য দুটি। আনিসুজ্জামান স্যার তাঁর সহজাত ঋজু ভঙিমায় এলেন আমার সামনে। ব্যক্তিত্বের পুরোধাকে দেখছি যেন। তাঁর প্রথম কথাই ছিল- ‘তুমি আমাদের ছাত্র’?\nআনিসুজ্জামান স্যার জেনেছিলেন ঢাকা বিশ্ববিদ্যালয়ের ছাত্র আমি, কিন্তু কোন বিভাগের তা জানতেন না। রাষ্ট্রবিজ্ঞানের ছাত্র হয়েও এমন লেখালিখি চালিয়ে যাচ্ছি, এতে তিনি খুশিই হলেন। ঢাকা বিশ্ববিদ্যালয়ে পড়াকালীন আমার স্বভাব ছিল, যেহেতু লিখি, তাই প্রথিতযশা লিখিয়ে অধ্যাপকদের সঙ্গে যোগাযোগ করা। যদিও আমি বরাবরই চাপা এবং অন্তর্মুখি স্বভাবের, তথাপি ভীরু বক্ষে অপরিচিত সে-সব স্যারদের দরজার সামনে গিয়ে দাঁড়াতাম। সাহস সঞ্চয় করে ঢুকে পড়েছিলাম বাংলা বিভাগের মোহাম্মদ মনিরুজ্জামান স্যার এবং ইংরেজি বিভাগের সিরাজুল ইসলাম চৌধুরী স্যারের কক্ষে। সেই থেকে তাঁদের সঙ্গেও একটি হার্দিক বাঁধন তৈরি হয়ে গিয়েছিল। কিন্তু বিশ্ববিদ্যালয় প্রাঙ্গণে আনিসুজ্জামান স্যারের চলাফেরায় তাঁকে রাশভারী মানুষ মনে হতো। তাই কখনো সাহস করিনি তাঁর সামনে যেতে। অথচ প্রথম সাক্ষাতের পর থেকে তিনিই হয়ে উঠলেন আমার খুব কাছের মানুষ, প্রিয়জন।\nপ্রথম পরিচয়েই আনিসুজ্জামান স্যারের ভেতরের কোমল মানুষটিকে আমি আবিষ্কার করলাম। স্যার আমাকে বললেন, ‘তোমার লেখা দুটো আমরা পড়ি, তারপরে তোমাকে জানাব’। স্যারের বাসা থেকে মিস্টি, চা খেয়ে বিদায় নিলাম। এক সপ্তাহের মধ্যে স্যার ফোন দিয়ে জানালেন, তোমার ‘বাংলাদেশের সাম্প্রতিক কবিতা’টি ছাপা হবে। কৃতজ্ঞতা প্রকাশ করলাম। এই গদ্যটি ছাপার কিছুদিন পর স্যার আবারও ফোন দিয়ে জানালেন, ‘মামুন তোমার দ্বিতীয়টিও আমরা ছেপে দিচ্ছি’। স্যারের এই কর্তব্যনিষ্ঠা, দায়িত্ববোধ বরাবরই আমাকে অনুপ্রাণিত করেছে। ঘড়ির কাঁটায় মেপে তাঁর জীবন চলতো, অথবা তিনি নিজেকেই চালাতেন।\nকালি ও কলম একটি কবিতাবিষয়ক বিশেষ সংখ্যা করেছিল। সেই সংখ্যায় এর কর্তৃপক্ষ আমাকে দিয়ে সত্তর থেকে নব্বই দশক পর্যন্ত কবিতা নিয়ে একটি দীর্ঘ গদ্যও লিখিয়ে নিয়েছিলেন। তারা এতটাই আমার গদ্য পছন্দ করেছিলেন যে, এর সম্পাদক প্রয়াত আবুল হাসনাত ভাই আমার বাসায় লোক মারফত চিঠি পাঠিয়ে আনুষ্ঠানিক ভাবে আমাকে অনুরোধ করেছেন। আনিসুজ্জামান স্যার বারবার আমাকে ফোন দিয়ে লেখায় অনুপ্রাণিত করতেন। কালি ও কলম-এ প্রকাশিত আমার সে-সব প্রবন্ধ নিয়ে আমার প্রথম গদ্যগ্রন্থ ‘এই বদ্বীপের কবিতাকৃতি’ বলাকা প্রকাশন থেকে ২০০৯ সালে বের হয়। বইটি উৎসর্গ করি আনিসুজ্জামান স্যারকে। আর আমার বড়ো প্রাপ্তি এই বইয়ের জন্যই ২০১১ সালে ‘চিহ্ন’ ছোটকাগজ তাদের যুগপূর্তি উৎসবে আমাকে মননশীল শাখায় ‘চিহ্নসম্মাননা ২০১১’ প্রদান করে। এ সংবাদে স্যার এতটাই আনন্দিত হয়েছিলেন যে, আমাকে জড়িয়ে ধরেছিলেন। স্যারের সেই উষ্ণতা আজও আমি অনুভব করি। কালি ও কলম অফিসে স্যারের কারণেই মাঝে-মধ্যে গিয়েছি। যখনই গিয়েছি, স্যার নিজ উদ্যোগে পুরনো লেখার বিলগুলো দিয়ে দেওয়ার ব্যবস্থা করেছেন। পিতৃতুল্য এই শিক্ষক নিজ সন্তানের মতো স্নেহের পরশে আমাকে শান্ত করেছেন, সে তো ভোলার নয়। কিংবা আমিই কি সেই বন্ধনসূত্র আজ ছিঁড়ে যেতে পারি? হয় না কখনো।\nস্যারের সঙ্গে এই যে নিবিড় আত্মিক সম্পর্ক, সে তো তাঁর কারণেই সম্ভব হয়েছিল। এত বড়ো মহীরুহের চলাফেরা ছিল শাদামাটা। কোনো অহংবোধ তাঁর ভেতরে কাজ করেনি। তাই তো তিনি আমার সবকিছুতেই সাড়া দিয়েছেন পিতৃবৎ স্নেহে। ২০০৭ সালের একুশের বইমেলায় আমার তৃতীয় কাব্য আদর্শলিপি : পুনর্লিখন-এর মোড়ক উন্মোচন করেন তিনি। তাঁর সঙ্গে আরও ছিলেন কবি আবুবকর সিদ্দিক ও সৈয়দ হায়দার এবং রাজনীতিবিদ আওয়ামী লীগের অধ্যাপক আবু সাইয়িদ। এক সময় প্রাথমিক স্তরের (প্রাইমারী) আমি একটি স্কুল খুললাম। তাঁর কার্যকরী কমিটির সভাপতি করলাম আনিসুজ্জামান স্যারকে। স্যার বিনাবাক্যে রাজি হয়ে গেলেন। এলেন উদ্বোধনী দিনে। কার্যকরী কমিটির অনেক মিটিং মাইনুটস-এ তিনি স্বাক্ষর করেছেন। শিক্ষকদের নিয়োগপত্রে তাঁর স্বাক্ষর ছিল। শিক্ষকরাও খুশি এমন একজন ব্যক্তিত্বের সংস্পর্শে এসে। কিন্তু বিধি বাম! প্রচলিত সমাজ-রাজনীতির কাছে হার মেনে স্কুলের সমাপ্তি টানতে হয়েছে আমাকে।\nআমার বন্ধু প্রাবন্ধিক, রাজশাহী বিশ্ববিদ্যালয়ের বাংলার অধ্যাপক শহীদ ইকবাল সম্পাদিত ছোটকাগজ চিহ্ন উৎসবের উদ্বোধক হিশেবে স্যারকে অনুরোধ করতেই স্যার রাজি হয়ে গেলেন। স্যারকে নিয়ে গেলাম রাজশাহী বিশ্ববিদ্যালয়ের সবুজ প্রকৃতির মাঝে। আবার আমার কর্মক্ষেত্র ‘দৈনিক বাংলাদেশের খবর’-এর প্রতিষ্ঠাবার্ষিকীর উদ্বোধক হিশেবেও স্যারকে অনুরোধ করতেই স্যার সম্মতি জানালেন। এমনকি, আমার সম্পাদিত ছোটকাগজ লেখমালা’র প্রথম বর্ষপূর্তি অনুষ্ঠানের প্রধান অতিথি হতেও তিনি এক মুহূর্ত চিন্তা করেননি। হয়তো স্যার আমাকে তাঁর খুব গভীরে স্থান দিয়েছিলেন, তাই কখনো আমাকে ফিরিয়ে দেননি। আনিসুজ্জামান, এই মহীরুহের সঙ্গে আমার জীবন এমনভাবে জড়িয়ে আছে যে, তিনি আমার পরিবারেরই অংশ হয়ে উঠেছিলেন। আমার স্ত্রী এবং সন্তানদের সঙ্গেও তিনি নিজ পরিবারের সদস্যদের মতোই আচরণ করেছেন। পুত্রবধূর মতোই দেখেছেন আমার স্ত্রীকে। আমার স্ত্রীর সঙ্গে যখনই দেখা হয়েছে, খবর নিতেন তার চাকরির বিষয়ে, সংসার জীবন সম্পর্কে। তাঁর এই কৃপাটুকু আমার সারা জীবনের সঞ্চয়।\nবাংলা, বাঙালি ও বাংলাদেশের জন্য গুরুত্বপূর্ণ বিষয় কোনটি? অবশ্যই তার বাঙালিত্ব, বাঙালি জাতীয়তাবাদ। এই বাঙালি জাতীয়তা বোধটি সমগ্র বাঙালির মধ্যে জাগ্রত হয়েছিল মূলত ’৪৭-উত্তর ধর্মভিত্তিক দেশভাগের ফলে পশ্চিম পাকিস্তানের সামাজিক, সাংস্কৃতিক ও রাজনৈতিক শোষণ-নির্যাতনের প্রেক্ষাপটে।পাশ্চাত্যে ইংল্যান্ডের শিল্প বিপ্লব, রুশ বিপ্লব এবং ফরাসি বিপ্লবের মতো তখন আমাদের দেশের বুদ্ধিজীবীরাও এগিয়ে এলেন বাঙালির স্বাধীকার তথা আত্মনিয়ন্ত্রণের অধিকার প্রতিষ্ঠায়। ওইসব অগ্রগণ্য বুদ্ধিজীবীদের পুরোধা ব্যক্তিত্বের একজন ছিলেন আনিসুজ্জামান।\nপেশায় বিশ্ববিদ্যালয়ের অধ্যাপক, চিন্তায় ও মননে দূরদর্শী একজন। প্রায় চব্বিশ বছরের পাকিস্তান শাসনামলে জাতির সকল ক্রান্তিলগ্নে একজন শিক্ষাবিদ, সাহিত্যিক ও বুদ্ধিজীবী হিশেবে তিনি জাতিকে দেখিয়েছেন আশার আলো। বাঙালির ইহজাগতিকার ক্ষেত্রে তার যে সংস্কৃতি অন্যতম একটি মৌল উপাদান, তাকে প্রকৃষ্ট করে তোলেন আনিসুজ্জামান। আর তাকে প্রত্যক্ষ করেন বাঙালির স্বরূপ-সন্ধানের আত্ম-আবিষ্কারের ভেতরে।\nপঞ্চাশের দশকের শুরুতে ছাত্রাবস্থায় অসাম্প্রাদয়িক সংগঠন ও আন্দোলনের সঙ্গে নিজেকে যুক্ত করা, পরবর্তীতে সাহিত্য-সংস্কৃতির হাত ধরে ভাষা আন্দোলন ও ষাটের দশকে জাতীয়তাবাদী আন্দোলনে জড়িত হওয়া- এ যেন ইতিহাসের পথ বেয়ে এগিয়ে চলা। আনিসুজ্জামানের ভাষায়, ‘ইতিহাস আমাকে আনুকূল্য করেছে’। হ্যাঁ, আনুকূল্যই বটে। ভাষা আন্দোলন থেকে মুক্তিযুদ্ধ- বাঙালির জাতিসত্তার সংকটকালে তিনি রাজনৈতিক কর্মীর মতো লিখেছেন সব ইশতেহার, শিক্ষক হয়ে দেখিয়েছেন স্বাধীকার আন্দোলনের উজ্জ্বল পথ, আবার প্রায় চব্বিশ বছরের পাকিস্তানের যাঁতাকল থেকে মুক্ত হয়ে স্বাধীন বাংলাদেশের সংবিধানেও রয়েছে তাঁর স্পর্শ। এমনকি যুদ্ধাপরাধীর বিচারকে সঠিক পথে ত্বরান্বিত করতে সব ধরনের ভয়কে তুড়ি মেরে সাক্ষী হিশেবে দাঁড়িয়েছেন আদালতের কাঠগড়ায়। বলা যায়, আমাদের জাতীয় সংকট মুহূর্তে সাহসী আর গর্বের লড়াইয়ে তিনি ছিলেন নিবেদিত প্রাণ। আনিসুজ্জামান- এই নামটি হয়ে উঠেছে বাঙালি জাতির বাতিঘর।\nআনিসুজ্জামান স্যারের আশি বছর পূর্ণতায় আমার সম্পাদিত ছোটকাগজ লেখমালা তাঁর ওপরে ক্রোড়পত্র প্রকাশ করে। লেখমালা’র সেই সংখ্যাটি হাতে পেয়ে স্যারের বিনয় ও লাজুক স্বভাব দেখে আমি নিজেই বিব্রত বোধ করি। স্যার বলেন, “তোমাকে কৃতজ্ঞতা জানানোর ভাষা আমার নেই। তুমি আরও দূর এগিয়ে যাও, এই কামনা করি।” স্যারের এই দোয়াটুকু সঙ্গী করে আজ পথ চলছি। দুর্ভাগ্য স্যারের শেষ যাত্রায় থাকতে পারিনি। স্যারের মৃত্যুর ঠিক এক মাসে আগে আমার মা ইহধাম ত্যাগ করেন। তখন করোনা মহামারী জেঁকে বসেছে সারা বিশ্বে। বাংলাদেশে চলছে অঘোষিত লকডাউন। সারা দেশের যোগাযোগ বিচ্ছিন্ন। আমি তখন আমার দেশের বড়ি মাগুরাতে অবস্থান করছি। মানসিক ভাবে আমিও ভালো নেই। এরই মাঝে আমার মায়ের মৃত্যু সংবাদ দিতে গিয়ে জানলাম স্যার হাসপাতালে ভর্তি। নিয়মিত টেলিভিশনের পর্দায় চোখ রাখছি স্যারের খবর জানতে। ১৪ মে অলস দুপুরে প্রথম খবরটি দিল অনুজ প্রিয়ভাজন কবি তুষার প্রসূন। মায়ের শোক না কাটাতেই আনিসুজ্জামান স্যারের মৃত্যুসংবাদ আমাকে দুমড়ে-মুচড়ে দিয়ে গেল। ঢাকার বাইরে অবস্থান করায় স্যারের শেষ যাত্রায় থাকতে না পারার বেদনা আমাকে বয়ে বেড়াতে হবে আজীবন। আমাকে ক্ষমা করবেন স্যার, আমার এ অনিচ্ছাকৃত অপরাধের জন্য। কিন্তু আমি বিশ্বাস করি, আপনার অন্তিম মুহূর্তে আপনি যাদেরকে স্মরণ করবার চেষ্টা করেছেন, তাদের একজন আমিও ছিলাম। নতুবা আপনার মৃত্যুদিনের ভোর রাতে সস্ত্রীক আপনার বাসায় আমার গমন, আপনার দর্শন- এমন স্বপ্ন অলক্ষে থেকে বিধাতা কেন আমাকে দেখাবেন?\nকথা শেষ করে আমরা বেরিয়ে এসেছি। আপনি তখনও অসুস্থ। বাথরুমে গেলেন। সদর দরজা খোলা। আমি বাইরের সড়কে স্ত্রীকে দাঁড় করিয়ে রেখে আবার ফেরত এলাম। বলছি, স্যার দরজা খোলা। আপনি বেরিয়ে এসে বললেন, ‘মামুন তুমি যাও, আমি দরজা বন্ধ করছি’। পার্থিব জীবনের সব যোগাযোগ আপনি ছিন্ন করলেন ওই দরজা বন্ধের ভেতর দিয়ে। ওপারে যে দরজা খুলেছেন, সেখানে কি আপনার সান্নিধ্য পাওয়ার লোভে আমাদের অতৃপ্ত আত্মার চাহনি টের পান?\nসাহিত্যচর্চায় পুনর্জন্ম ও অন্যান্য প্রসঙ্গকথা ॥ মাসুদুল হক\nপরজীবী জীবন ও অন্যান্য॥ জেবুন্নেছা জোৎস্না


অমল আচার্যকে দলে ফেরাবেন না! বিপদ হয়ে যাবে, সাত বিধায়কের চিঠি অভিষেকের কাছে - Do not return Amal Acharya in TMC, seven MLA writes letter to Abhishek Banerjee, Bangla News\nবাংলা নিউজ > বাংলার মুখ > অন্যান্য জেলা > অমল আচার্যকে দলে ফেরাবেন না! বিপদ হয়ে যাবে, সাত বিধায়কের চিঠি অভিষেকের কাছে\nবিজেপিতে যোগদানের দেড় মাসেই মোহভঙ্গ, তৃণমূলে ফিরতে চেয়ে আবেদন করেছিলেন অমল আচার্য। ফাইল ছবি (সৌজন্য ফেসবুক)\nঅমল আচার্যকে দলে ফেরাবেন না! বিপদ হয়ে যাবে, সাত বিধায়কের চিঠি অভিষেকের কাছে\n১ মিনিটে পড়ুন . Updated: 14 Jan 2022, 04:04 PM IST\nসামগ্রিক পরিস্থিতি নিয়ে কানাইয়া আগরওয়ালের দাবি, আমরা দলকে সবটা জানিয়েছি।\nউত্তর দিনাজপুরের দাপুটে তৃণমূল নেতা হিসাবেই পরিচিত ছিলেন অমল আচার্য। আর ইটাহারে তো তাঁর নির্দেশ ছাড়া গাছের পাতাও নড়ত না, এমনটাই চালু কথা ছিল এলাকায়। সেই দোর্দন্ডপ্রতাপ নেতাই ভোটের আগে চলে গিয়েছিলেন বিজেপিতে। আর কিছুদিনের মধ্যে সেই তিনি ফের পুরানো দলে ফেরার জন্য একেবারে কাকুতি, মিনতি শুরু করেন। তবে এবার তাঁর সেই দলে ফেরার ক্ষেত্রে বাধা হয়ে দাঁড়াচ্ছেন দলেরই সাত বিধায়ক। সূত্রের খবর দলবদলু অমল আচার্যকে যাতে দলে ফেরানো না হয় সেজন্য দলের সর্বভারতীয় সাধারণ সম্পাদক অভিষেক বন্দ্যোপাধ্য়ায়ের কাছে চিঠি লিখেছেন তৃণমূলেরই সাত বিধায়ক। এমনকী দলের জেলা সভাপতি কানাইয়ালাল আগরওয়ালও তাতে সই করেছেন বলে সূত্রের খবর। এমনকী দলের লেটার হেডেই সেই চিঠি গিয়েছে ওপরমহলে। তিনি দলে এলে ফের গোষ্ঠীদ্বন্দ্ব মাথা চাড়া দেবে বলে আশঙ্কা প্রকাশ করছেন অনেকে।\nএদিকে সামগ্রিক পরিস্থিতি নিয়ে কানাইয়া আগরওয়ালের দাবি, আমরা দলকে সবটা জানিয়েছি। দল যা সিদ্ধান্ত নেওয়ার নেবে। আমরা অভিষেক বন্দ্যোপাধ্যায়, মমতা বন্দ্যোপাধ্যায়, সুব্রত বক্সি সকলকেই এব্যাপারে জানিয়েছি। এখনও কোনও উত্তর আসেনি।\nতবে এত সব কিছুর পরেও দলে ফিরতে মরিয়া অমল আচার্য। বলা ভালো হাল ছাড়তে রাজি নন তিনি। অমল আচার্য জানিয়েছেন, আমি ভুল সিদ্ধান্ত নিয়েছিলাম। মমতা বন্দ্য়োপাধ্যায়, অভিষেক বন্দ্যোপাধ্য়ায়ের কাছে বলেছি যে ভুল হয়েছে। এখন যে চিঠি দিয়েছে, দল কী করবে, দলের সর্বোচ্চ নেত্রী, অভিষেক বন্দ্যোপাধ্য়ায় সিদ্ধান্ত নেবেন। তবে দলের একাংশের মতে, ভোটের আগে যারা গদ্দার ছিলেন তারাই ফের দলে এসে পুরভোটে টিকিট পেয়ে যাচ্ছেন। অমলের ফেরা শুধু সময়ের অপেক্ষা।\nTrinamool Uttar dinajpur Amal Acharya


Visva Bharati University: বিশ্বভারতীর পাঁচিল ও আদালত - post edit on visva bharati university's recent problem | Eisamay\npost edit on visva bharati university's recent problem\nবিশ্বভারতীর পাঁচিল ও আদালত\nSuman Biswas | EiSamay.Com | Updated: 25 Aug 2020, 10:27:00 PM\nবিশ্বভারতী কর্তৃপক্ষ পাঁচিল তুলতে গিয়েছিল। তাতেই হয়েছে বিপদ। আশ্রমিকদের বক্তব্য এতে নাকি মুক্ত চিন্তা ব্যাহত হবে। কিন্তু নিজের সীমারেখা নির্ধারণ করতে কিছু তো করতে হবে, সেই মর্মে হলফনামা দেওয়া হয়েছে।\nরবীন্দ্রনাথ 'ব্যবধান' গল্পে বনমালী ও হিমাংশু মালীর মধ্যে বিতর্কে দাঁড় করেছিলেন একটি লেবু গাছকে।\nমহর্ষি দেবেন্দ্রনাথ ১৮৪৩ সনের ২১ ডিসেম্বর(১২৫০ বঙ্গাব্দ, ৭ই পৌষ) রামচন্দ্র বিদ্যাবাগীশের মহাশয়ের কাছ থেকে ব্রাহ্মধর্মে দীক্ষা নেন।\nতত্ত্ববোধিনী পত্রিকায় এই উদযাপনকে চতুর্থ সাম্ববৎসরিক দিবস হিসাবে বর্ণনা করা হয়েছে।\nরবীন্দ্রনাথ 'ব্যবধান' গল্পে বনমালী ও হিমাংশু মালীর মধ্যে বিতর্কে দাঁড় করেছিলেন একটি লেবু গাছকে। পরে আদালতের আদেশ এসে সেই বিতর্কে নুনের ছিটে লেগে আরও তিক্ত হয়। ঠিক তেমনটিই ঘটেছে খোদ বিশ্বভারতীতে। গুরুদেব জীবিত থাকলে নিজেও লজ্জা পেতেন। দূষণ আর পাঁচিলের সংকটে পৌষ মেলার অকালমরণ প্রায় নিশ্চিত।\nমহর্ষি দেবেন্দ্রনাথ ১৮৪৩ সনের ২১ ডিসেম্বর(১২৫০ বঙ্গাব্দ, ৭ই পৌষ) রামচন্দ্র বিদ্যাবাগীশের মহাশয়ের কাছ থেকে ব্রাহ্মধর্মে দীক্ষা নেন। এর দুবছর পর গোরিটির বাগান বাড়ীতে তিনি পৌষ মেলার সুচনা করেন। ১৮৬৩ সালে রায়পুরের জমিদারের কাছ থেকে প্রায় ২০ বিঘা জমি কিনে শান্তিনিকেতন গৃহ নির্মাণ করেন। আরও পরে শান্তিনিকেতনের আশ্রমের জন্যে ১৮৮৮ সনের ৮ই মার্চ তৈরী করেন একটি ট্রাস্ট ডিড বা অছিপত্র। সেখানেই তিনি প্রথম মেলা বসাবার ইচ্ছা প্রকাশ করেন। ইতিমধ্যে ১৮৯১ সনের ৭ ই পৌষ উদ্বোধন হয় ব্রাহ্ম মন্দির। আর ডিড অনুযায়ী ১৮৯৪ সালে শান্তিনিকেতন ট্রাস্টি পৌষ মেলা শুরু করে।\nউল্লেখ্য, তত্ত্ববোধিনী পত্রিকায় এই উদযাপনকে চতুর্থ সাম্ববৎসরিক দিবস হিসাবে বর্ণনা করা হয়েছে। অর্থাৎ ১৮৯১ সালকেই তত্ত্ববোধিনী পত্রিকা শান্তিনিকেতনে ৭ ই পৌষের ভিত্তি বর্ষ হিসাবে চিহ্নিত করেছে। তত্ত্ববোধিনী'র এই লেখা গুরুত্বপূর্ণ কারণ এটি দেবেন্দ্রনাথের প্রতিষ্ঠিত কাগজ। যদিও পৌষ মেলার ১২৫ বছর পালিত হয় ২০১৯ সালে। অর্থাৎ পৌষ উৎসব আর মেলা কিন্তু একই বছর চালু হয়নি। স্মরণীয় যে, ১৯৪৩ ও ১৯৪৬ সনে পৌষ মেলা বন্ধ ছিল মন্বন্তর আর সাম্পদায়িক হানাহানির জন্য। তবে পৌষ উৎসব কখনও বন্ধ হয়নি। বলা জরুরি যে, ১৮৯১ ও ১৮৯৪ এই দুবছরই রবীন্দ্রনাথ শান্তিনিকেতনে সশরীরে উপস্থিত ছিলেন। পরে ১৯১২ সালে তিনি মেলার সময় বিদেশে ছিলেন কিন্তু মন পড়েছিল শান্তিনিকেতনে। তা তাঁর লেখা চিঠিতেই পরিস্কার। সে চিঠি তিনি লিখেছিলেন অজিত চক্রবর্তীকে।\nএবার আসা যাক আদালতে। ২০১৬ সালে জাতীয় জাতীয় পরিবেশ আদালতে একটি মামলা দায়ের করেন পরিবেশকর্মী সুভাষ দত্ত (0A 16/2016/EZ)। অভিযোগ ছিল যে, ২০১৫ সালের মেলায় দূষণ ছিল মাত্রাতিরিক্ত। মামলায় বিশ্বভারতী বিশ্ববিদ্যালয় ছাড়াও পক্ষভূক্ত ছিল রাজ্য সরকার,পরিবেশ দফতর, পুর দফতর, দূষণ নিয়ন্ত্রণ পর্ষদ, শান্তিনিকেতন ট্রাস্ট, বোলপুর পুরসভা, শ্রীনিকেতন শান্তিনিকেতন উন্নয়ন পর্ষদ ও বোলপুর ষ্টেশন রোড ব্যবসায়ী সমিতি। টুকরো টুকরো কয়েকটি আদেশের পর ১ নভেম্বর ২০১৭-তে এনজিটি তার চূড়ান্ত আদেশ দেয়। অবশ্য তার আগে আদালতের নির্দেশে বাদি ও বিবাদি পক্ষ দুটি বৈঠকে বসে। যার শেষটি হয় রথীন্দ্র অতিথি গৃহে ২০১৭ সালের ১৭ জুলাই। সেখানে উপাচার্য ছাড়াও হাজির ছিলেন রেজিস্টার-সহ আরও ১৮ জন পদাধিকারী। বৈঠকে মোট ৪ টি সিদ্ধান্ত নেওয়া হয়ঃ\n১)পোষ উৎসব আর পৌষ মেলা শান্তিনিকেতনের সঙ্গে ওতপ্রোতভাবে যুক্ত,তাই মেলা হোক আশ্রম চত্বরেই। তবে খাবারের দোকান হোক ভিন্ন জায়গায়।\n২) মেলা হোক ছয় দিনের আর এক দিন সময় দেওয়া হোক দোকান তুলে দেওয়ার জন্যে। এই ব্যাপারে সবরকম সাহায্য করবে প্রশাসন।\n৩)সপ্তম দিনের বিকাল পাঁচটার মধ্যে সব তুলে দেওয়ার আশ্বাস দেয় জেলা পরিষদের সভাধিপতি।\n৪)আর আদালত তিন সদস্যকে নিয়ে একটি কমিটি তৈরি করে দিক, তাঁরা হলেন জয়ন্ত মিত্র(তৎকালীন অ্যাডভোকেট জেনারেল), আবেদক সুভাষ দত্ত ও ডঃ কল্যাণ রুদ্র,রাজ্যা দূষণ নিয়ন্ত্রণ পর্ষদের চেয়ারম্যান।\nএর আগে বিশ্বভারতী ২০১৬ সালের ১৬ আগস্ট এক হলফনামায় জানায় যে, তারা প্রশাসনকে সব রকম সহযোগিতা করবে, তাছাড়া মেলা মাঠকে চিহ্নিত করে বেড়া দেওয়ার ব্যবস্থা করবে(will demarcate the mela ground & barricade the same so that the mela ground will beaseparate self contained unit from the university ana locality…………para 10 b)।\nশান্তিনিকেতন ট্রাস্ট ও বোলপুর পুরসভা যৌথভাবে পরিছন্নতা আর স্বাস্থ্যের দিকে নজর দেবে।\nমেলা মাঠ থেকে দূরে শব্দহীন বাজি পোড়ানো হবে মাত্র আধ ঘণ্টার জন্য।\nসাংস্কৃতিক অনুষ্ঠান হবে মূলত লোক ও উচ্চাঙ্গ সঙ্গীত/নৃত্য।\nখাবারের দোকান হবে পরিষ্কার, থাকতে হবে পানীয় জল আর বাথরুম।\nমামলা চলাকালীন বিশ্বভারতী বিশ্ববিদ্যালয় পুরনো কয়েকটি আদেশের সংশোধন চেয়ে একটি আবেদন করে(MA 1270/2016/EZ)। সেই আবেদন আদালত গ্রহণ করে জানায় যে, মেলার দ্বিতীয় দিনে শব্দহীন বাজি পোড়ানো যাবে, ৪৮ ঘণ্টার মধ্যে স্টল সরাতে হবে, কৃষিজাত জিনিস বিক্রি-সহ শিক্ষামূলক অনুষ্ঠান প্রচার করতে হবে। পাশাপাশি প্লাস্টিক, থার্মোকল ব্যবহার বন্ধ করতে হবে, জেনারেটর, ডিজে বা কাঠের আগুন চলবে না, ডাসটবিন বাধ্যতামূলক। ধুলো নিয়ন্ত্রণে জল দিতে হবে।\nআদেশের শেষ পর্যায়ে আদালত বলে যে, বিশ্বভারতীর হলফনামা আদেশের অংশ হিসাবে বিবেচিত হবে এবং তাকে নির্দেশ বলে গণ্য করতে হবে।(the undertakinggiven by the vbu at para 10 of the affidavit,we direct that the same shall form part of this order and be read as directions…..) এই নির্দেশ দিতে গিয়ে আদালত মহর্ষির ট্রাস্ট ডিড-সহ সৈয়দ মুজতবা আলির “গুরুদেব ও শান্তিনিকেতন” বইকেও যথেষ্ট গুরুত্ব দেয়। উল্লেখ্য মামলায় কোন আশ্রমিক কিন্তু পক্ষভূক্ত হয়নি।\nফের আবেদক আর একটি আবেদন করে আদালতের আদেশ প্রয়োগের নির্দেশ চান(MA-7/2019)। এনজিটি ১০ পাতার আদেশে কেন্দ্র ও রাজ্য সরকার-সহ সব পক্ষকে পৌষ মেলা সঠিকভাবে পালনের নির্দেশ দেন। ইতিমধ্যে বিশ্ববিদ্যালয় ৮ জুলাই বীরভূমের জেলাশাসককে এক চিঠি দিয়ে জানায় যে, তারা ২০২০ সালে পৌষ মেলা করতে ইচ্ছুক নয়। তা সত্ত্বেও রাজ্যের মুখ্য সচিবকে আদালতের নির্দেশ পালনে সক্রিয় হতে বলা হয়। তবে রাজ্য সরকার একটি এনজিও-কে নিয়োগ করে ডি পি আর (dpr) তৈরির উদ্যোগ নিয়েছে। পাশাপাশি এক বছরের মধ্যে একটি সলিড ওয়েস্ট ম্যানেজমেন্ট ও সিউজ ট্রিটমেন্ট প্ল্যান্ট তৈরির নির্দেশও আদালত দিয়েছে।\nএই অবস্থায় বিশ্বভারতী কর্তৃপক্ষ পাঁচিল তুলতে গিয়েছিল। তাতেই হয়েছে বিপদ। আশ্রমিকদের বক্তব্য এতে নাকি মুক্ত চিন্তা ব্যাহত হবে। কিন্তু নিজের সীমারেখা নির্ধারণ করতে কিছু তো করতে হবে, সেই মর্মে হলফনামা দেওয়া হয়েছে। সেই হলফনামার কেউ কিন্তু বিরোধিতাও করেনি। তাহলে? হয়ত আদালত অবমাননা?\nঅন্য রোগের চিকিত্‍সা কমলে বিপদ কিন্তু বাড়বে পরের খবর\nশান্তিনিকেতনে অশান্তি রবীন্দ্রনাথ ঠাকুর বিশ্বভারতী বিশ্ববিদ্যালয় Visva Bharati University Rabindranath Tagore Post Edit news on shantiniketan\nWeb Title : post edit on visva bharati university's recent problem


সেপ্টেম্বর 24, 2017 ডেমো অ্যাকাউন্ট খুলুন লেখক ফাহাদ বসু 37179 দর্শকরা\nঅক্টোবর ২০০৯ লন্ডনে ওয়ার্ল্ড ফিন্যান্স ম্যাগাজিন ২০০৯ ফরেক্স ট্রেডিং স্ট্রেটিজি সালের “ওয়ার্ল্ড ফিন্যান্স অ্যাওয়ার্ড” বিভাগে বার্ষিক অ্যাওয়ার্ড এর ফলাফল প্রকাশ করে এবং ইন্সটাফরেক্স কোম্পানিকে "এশিয়ার সেরা ব্রোকার" খেতাব বিজয়ী হিসাবে ঘোষণা করে। ভবিষ্যতের প্রকাশlD অন্যান্য আর্কিটেকচার পরিবারের জন্য একই কার্যকারিতা সমর্থন করতে পারে।\nএকটি PSD টেমপ্লেট একটি ফটোশপ ফাইল যা একটি .PSD এক্সটেনশন সহ চিত্র, স্তর, প্রভাব এবং অন্যান্য সেটিংস ধারণ করে। PSD টেমপ্লেটগুলি সম্পর্কে দুর্দান্ত জিনিসটি হল আপনার জন্য সম্পূর্ণ চিত্রটি স্তরগুলিতে বিভক্ত করা হয়েছে যাতে আপনি যে কোনও অংশ যুক্ত, অপসারণ এবং পরিবর্তন করতে পারেন। ডক্টর দে: আধুনিকতা ব্যাপারটা আপনার মতে “একখানি ধ্রুপদী জোচ্চোর” । কী ভাবে ?\nফরেক্স ট্রেডিং স্ট্রেটিজি - ফরেক্স ব্রোকার সম্পর্কিত\nবাস্তব জীবনে যেমন চাকরির একটা গদবাধা সময় থাকে, নিয়ম থাকে, এখানে কিন্তু এমন কিছুই নেই। এখানে আপনি সম্পূর্ণই স্বাধীন বা মুক্ত। আর এই জন্যই এই চাকরিকে বলা হয়ে থাকে ফ্রীল্যান্সিং বা মুক্তপেশা। শুধুমাত্র ভালভাবে কাজ জানা থাকলে আপনিও এই সেক্টরে কাজ করতে পারেন। বর্তমানে আমাদের দেশে এই রকম কয়েক লক্ষ ফ্রীল্যান্সার আছেন যারা অনলাইন থেকে এইভাবে চাকুরি বা ফ্রীল্যান্সিং করে আয় করছেন। যাই হোক, তাহলে চলুন এবার দেখি কোথায় এবং কিভাবে এই চাকরি পাওয়া যায়। নিরাপত্তা ব্যবস্থার জবর প্রতিমূর্তি। সব পরে, ব্যক্তিগত সম্পত্তি অনভিপ্রেত হস্তক্ষেপ থেকে ফরেক্স ট্রেডিং স্ট্রেটিজি রক্ষা করা হবে। ইলেকট্রনিক সেন্সর প্রকৃত পরিমাণ, বিক্রয় বৃদ্ধির আর্থিক মুড়ি কম দাম যেহেতু। নির্ভরযোগ্য মান প্রযুক্তি ছড়িয়ে করা যাবে না, সন্দেহ নেই।\nদৈত্যের একটি বৃহদায়তন কঙ্কাল রয়েছে, এটি শরীরের ওজনের 15% হিসাব করে। ত্বক 25 মিমি পুরুত্বে পৌঁছে এবং পাতলা চুলের মধ্যে আবৃত হয়। গড়ে, একটি হাতি 70 বছর বসবাস করে। তিনি লাফাতে পারেন না, তবে গতি প্রতি ঘন্টায় 30 কিলোমিটার গতিতে গতি বাড়ায়।\nপার্কার বনাম. গোল্ডবার্গ জ্যোতিষীগণ ঐতিহ্যগতভাবে বিশ্বাস করেন যে কোণার ঘরগুলি (বিশেষত প্রথম এবং দশম) শক্তিশালী, এবং পতনশীল ঘরগুলি (বিশেষত ষষ্ঠ এবং দ্বাদশ) দুর্বল বলে বিবেচনা করা হয়। এই ধরনের বিশ্লেষণ যারা কৈশোরের অনেক ঘন গ্রহ আছে তাদের নিরুৎসাহিত করে; সৌভাগ্যক্রমে, গত কয়েক দশক ধরে, একজন ফরাসি বিজ্ঞানী মিশেল গোকেনের রূপে সাহায্যটি উত্থাপিত হয়েছে, যিনি বিজ্ঞানীকে জ্যোতিষীদের বিবৃতিগুলি বৈজ্ঞানিকভাবে তদন্ত করার সিদ্ধান্ত নিয়েছিলেন। তিনি নির্দিষ্ট কিছু অঞ্চলে অনুরূপ গ্রহের একটি নির্দিষ্ট ভাবে আচরণ (পাওয়া যায়, এটা পরিসংখ্যানগত প্রমাণিত হয়ে)।\nডুমুর। 27. খামারের ঘোড়া পশুদের গতিশীলতার একটি রৈখিক গ্রাফ ইলিয়ট ওয়েভ নিয়ে আমরা আগেই বেশ কিছু পোস্ট করেছি সেগুলোর লিংক নিচে দেয়া হলো পড়ে নিতে পারেন। এর দ্বারা আপনি এই আর্টিকেলটি আরো ভালভাবে বুঝতে পারবেন। ইলিয়ট ওয়েভস কি? ইলিয়ট ওয়েভসের ভিত্তিসমুহ ইলিয়ট ওয়েভসের নিয়মসমূহ ইলিয়ট ওয়েভসের ধাপসমূহ ইলিয়ট ওয়েভসের ইন্ডিকেটরসমূহ এবার চলুন আমরা জেনে নেই কিভাবে ইলিয়ট ওয়েভ দিয়ে ট্রেড করবো। এই আর্টিকেলে, […]\nঅলিম্পিক ট্রেড লপারিশ দলের ভিডিও: ফরেক্স ট্রেডিং স্ট্রেটিজি\nশ্বাসযন্ত্রের কিছু রোগ, পাশাপাশি শ্বাসের অসুবিধা। ডলার-পাউন্ডের তুলনায় টাকার দাম পড়ছে। রোজ পড়ছে। এই মুহূর্তে এক ডলার প্রায় 72 টাকার ফরেক্স ট্রেডিং স্ট্রেটিজি সমান। এ বছরে পড়েছে 11%! অন্য দেশের মুদ্রা বা পাউন্ড, ইউরো ও সুবিধাজনক জায়গায় নেই। কিন্তু প্রশ্ন এখানেও, সরকার বলছে, অর্থনীতির ভিত মজবুত রয়েছে। সমস্যা কেটে যাবে। কিন্তু ইরানের উপর থেকে তো নিষেধাজ্ঞা হঠাত্ উঠে যাবে না! তাহলে কমার পরিস্থিতি নেই, বরং বাড়ার সম্ভাবনা প্রবল। তাহলে পরিস্থিতি কোথায় গিয়ে দাঁড়াবে?\nএকটি বিশ্লেষণ, যা উৎপাদন কাঠামো খরচ বিবেচনা করা হবে তৈরি করা হচ্ছে। কী ভাবে বুঝবেন আপনার ইমেল আইডি সুরক্ষিত রয়েছে কি না?\nপিক্সেল ৩ স্মার্টফোনটির ৬৪ জিবি স্টোরেজ ভার্সনটি ইউকে’তে ৭৩৯ পাউন্ড (৮১,০০০ হাজার) এবং ১২৮ জিবি ভার্সনের মূল্য ৮৩৯ পাউন্ড (৯২,০০০) টাকায় বিক্রি হচ্ছে। কানাডার দুর্ভাগ্য যে এই মহিলাকে অতীতে ফরেক্স ট্রেডিং স্ট্রেটিজি অনারারী সিটিজেনশীপ প্রদান করেছিল। অনেকেই এখন তার এই নাগরিকত্ব বাতিল করার দাবী জানিয়েছেন।\nনিজেই বনসাই তৈরি করলে, নির্দিষ্ট কিছু আইন এবং রচনাগুলির নীতিগুলি বিবেচনা করা আবশ্যক। ঐতিহ্যগত সংস্করণ একটি ধারক, মাটি, গাছ নিজেই এবং শস্যাগার রয়েছে। (৪) যুক্তরাজ্য (ব্রিটেন) মাল্টি লেভেল মার্কেটিং (এমএলএম) ব্যবসার বিরুদ্ধে পদক্ষেপঃ\nপংক্তি দুটালৈ মনত পেলায়। অথচ কিমান সতেজ ! মুঠেও কিন্তু ধাৰ কৰা নহয়। এয়া কবিসকলৰ হৃদয়ৰ অন্তৰংগতাৰহে নমুনা। ৬) Buy/Sell by Market – একটা বাটন বাই আর অন্যটা সেলের জন্য।


Ichchhamoti-Bangla/Bengali Web Magazine for Children | ইচ্ছামতী - ছোটদের মনের মত ওয়েব পত্রিকা - রহস্য-রোমাঞ্চ\n(ছোটদের জন্য নাটক, তবে অভিনেতা-অভিনেত্রীদের যে ছোট হতেই হবে এমন কোন কথা নেই, শুধু ছোটরা, শুধু বড়রা, ছোট বড় মিলিয়েও করা যায়। গান হিসেবে যেগুলো লেখা আছে, সেগুলো ছড়ার মত করেও বলা যায়।সূত্রধার ১ ও সূত্রধার ২-এর নামে সংলাপ লেখা হয়েছে – কিন্তু তার চেয়ে অনেক বেশী সূত্রধার থাকলেও ক্ষতি নেই – কথা ভাগাভাগি করে নিলেই হল। আবার লোক কম পড়লে সূত্রধার দু'জনই বাবা, মা, হীরুকাকু এই পার্টগুলো করে ফেলতে পারে। স্টেজে সকলে সবসময় থাকতে পারে – তাই নেহাত দরকার ছাড়া চরিত্রদের ঢোকা-বেরোনোর কথা কোথাও দেওয়া হয় নি। সিন চেঞ্জ-ও সেভাবে নেই - মোটকথা, সব রকম দরজা খোলা আছে, যারা নাটক করবে, তারা গল্প/কথা খুব ওলট-পালট না করেও নিজেদের মত যেন সাজিয়ে নিতে পারে।)\nসিলুয়েটে দেখা যায়\nওই কার খাড়া নাক\nচুরুটের ধোঁয়া কার\nঘন হয়ে উঠছে?\nযাদের গল্প নিয়ে\nফুরোয় না হইচই -\nসূত্রধার ১- বলত কারা তারা???\nকোরাস- ডিটেকটিভ/শার্লক/ফেলুদা ইত্যাদি।\nসূত্রধার ২- ঠিক, ঠিক!\nতাদের মতন হতে\nইচ্ছে আমার খুব\nরহস্য খুঁজি আর\nদেই তাতে এক ডুব!\nসূত্রধার ১- ফেলুদা -\nসূত্রধার ২- কাকাবাবু –\nসূত্রধার ১- ব্যোমকেশ –\nসূত্রধার ২- শার্লক\nসূত্রধার ১- টিনটিন\nসূত্রধার ২- বুঝতেই পারছ, ডিটেকটিভ-ই বলো, কঠিন করে ‘সত্যান্বেষী'ই বল, বা অ্যাডভেঞ্চারার, এইসব সেরা সেরা লোকেদের একজন অ্যাসিস্ট্যান্ট, বা একজন এমন বন্ধু থাকতেই হবে, যাকে ছাড়া চলে না।\nসূত্রধার ১- আর এইখানেই ফুলকলির সমস্যা। আসলে ফুলকলির জীবনে এখন দুটো প্রধান সমস্যা।\nসূত্রধার ২- এক নম্বর সমস্যা, নতুন ফ্ল্যাটে আসার পর খেলার মাঠের নতুন বন্ধুরা সবাই তার ডাকনামটা জেনে গেছে। কারণ একদিন সে নিচে যখন খেলছিল, তখন মাসিমনি এসেছিল আর সঙ্গে ফুলকলির ফেভারিট শিঙাড়া এনেছিল।\nসূত্রধার ১- তাই মা বারান্দায় দাঁড়িয়ে তাকে ফুলকলিইইইই... ফুলকলিইইইই... বলে ডাকছিল। তারপর থেকে বাকি খেলুড়েরা তাকে প্রায়ই ফুলকপিইই আর ফুলকো লুচিইইই বলে ডাকছে।\nসূত্রধার ২- ফুলকলি ঠিক তোমার সেই বন্ধুটার মত, সেই যে গো, যাকে একটু রাগালেই চোখে জল এসে যায় –\nসূত্রধার ১- কিন্তু নতুন বন্ধুরা তো সেটা জানে না এখনো... তাই, এইটা একটা বড় সমস্যা!\nসূত্রধার ২- দু নম্বর সমস্যা এই, যে ফুলকলির কোন অ্যাসিস্ট্যান্ট নেই।\nসূত্রধার ১- ফুলকলি তো ঠিক করেই নিয়েছে, যে সে ডিটেকটিভ হবে, কিন্তু অ্যাসিস্ট্যান্ট ছাড়া কি ডিটেকটিভ হয়!\nসূত্রধার ২- ডিটেকটিভ হওয়ার জন্য কি কি করেছে ফুলকলি? চল তো জিজ্ঞেস করি!\nসকলে- ফুলকলিইই –\nফুলকলি- আমি সব কটা ফেলুদার বই, সবকটা টিনটিনের বই, সব কটা কাকাবাবুর বই পড়ে ফেলেছি। শার্লকের গল্প দাদা শুনিয়েছে। ব্যোমকেশের গল্প মা শুনিয়েছে। আমি সব অ্যাডভেঞ্চারের কথা জানি!\nসকলে- আর আর?\nফুলকলি- আমি সাঁতার শিখি – যদি কোন দ্বীপে সাঁতরে পৌঁছোতে হয়, আমি পারব! আর ক্যারাটেও শিখি। গরগনজোলা কে ঠাঁই ঠাঁই করে মারব। আমার অনেক সাহস!\nফুলকলি- আমার ভিজিটিং কার্ড-ও আছে!\nসকলে- সত্যি! কি করে?\nফুলকলি- আমি মা-কে বললাম – মা, আমি প্রাইভেট ডিটেকটিভ হচ্ছি, আমায় ভিজিটিং কার্ড ছেপে দাও!\nমা- অত ছোটদের যে কার্ড ছেপে দেওয়া হয় না?\nফুলকলি- তাহলে কি হবে?\nমা- হুমম... কি করা যায়?\nসকলে- কি করা যায়?\nমা- এক কাজ কর, আমার আর বাবার কার্ড গুলোর এক পিঠ তো ফাঁকা, ওইদিকে ছাপার মত সুন্দর হাতের লেখা করে লিখে ফেল। কী লিখবে?\nসূত্রধার ১- মিস ফুলকলি –\nফুলকলি- না না! মিস দীপশিখা দাস।\nসূত্রধার ২- প্রাইভেট ডিটেকটিভ\nফুলকলি- প্রাইভেট ডিটেকটিভ-\nমা- বানানটা দেখে নিও কিন্তু!\nফুলকলি- হ্যাঁ হ্যাঁ –\nসূত্রধার ১- অ্যাড্রেস!\nসূত্রধার ২- ফোন নাম্বার!\nফুলকলি- মা'র ফোন নাম্বার!\nসূত্রধার ১- ব্যাস! কার্ড তৈরি!\nসূত্রধার ২- আরও আছে –\nসূত্রধার ১- দাদা যখন ছোট ছিল, ফুলকলি যখন ছিল না, তখন বাবা আর মা আর দাদা কাশ্মীর বলে একটা জায়গায় বেড়াতে গেছিল আর দাদার জন্য এই কোটটা এনেছিল। এমনই খারাপ, যে ফুলকলির জন্য কিছুই আনে নি। তাই এই কোটটা ফুলকলি নিয়ে রেখেছে!\nফুলকলি- কেমন ডিটেকটিভের মতন দেখতে না, বল?\nসূত্রধার ১- বাইনোকুলার!\nফুলকলি- সত্যিকারের, দাদু এটা দিয়ে পাখি দেখত।\nসূত্রধার ২- পিঠের ব্যাগ!\nফুলকলি- দাদার পুরনো স্কুল-ব্যাগটা নিয়েছি। এতে আছে ঝুরিভাজা, চিঁড়ে-ভাজা, বিস্কুট, জলের বোতল আর জলজিরা আর তোয়ালে – দূরে যেতে হলে কাজে লাগবে।\nসূত্রধার ২- সাইড ব্যাগ!\nফুলকলি- এইটা আমায় মাসিমনি দিয়েছে।\nসূত্রধার ১- এতে থাকবে ভিজিটিং কার্ড, সমস্ত তথ্য প্রমাণ আর আরও অনেক কিছু গোপন জিনিস, সব তো আর তোমাদের বলা যাবে না-\nসূত্রধার ১- তাহলে, প্রাইভেট ডিটেকটিভ মিস দীপশিখা দাস রেডি তো?\nফুলকলি- কই আর রেডি? অ্যাসিস্ট্যান্ট-ই তো নেই!\nসকলে- সত্যিই তো!\nসূত্রধার ২- বাবা বলেছে-\nবাবা- লেগে পর ফুলকলি, দেরি করিস না! অ্যাসিস্ট্যান্ট শুরুর দিকে নাই থাকতে পারে, সে জন্য রহস্যের সমাধান তো বন্ধ থাকবে না।\nসূত্রধার ১- কীন্তু...\nক্যাপ্টেন ছাড়া নেই মার্লিনস্পাইক\nগল্প কোথায় যদি নাই লেখে তোপসে?\nওয়াটসন, অজিত আর সন্তুর জন্য\nআমাদের মন তাই খচখচ করছে।\n(ফুলকলি এসে পার্কের বেঞ্চে বসে, একটা কুকুর এসে তার আশেপাশে ঘোরে – তার নাম ভুলিয়া। ফুলকলি তাকে বিস্কুট খাওয়ায়)\nসূত্রধার ২- ফুলকলি তো আগে কলকাতায় থাকত, এখন তারা থাকতে এসেছে হলদিয়া বলে একটা জায়গায়। এখানে নতুন পাড়া, নতুন স্কুল। ফুলকলি আবার স্কুলে যেতে তেমন ভালোবাসে না।\nফুলকলি- তোদের পাড়াটা যে কী পচা ভুলিয়া। এখানে কেউ চারটের আগে খেলতে আসে না। আমরা তিনটে থেকে খেলতাম!\nফুলকলি- আর খালি চিকলেট খেলে। আর কুমির ডাঙ্গা খেলে। বিচ্ছিরি।\nভুলিয়া- ভৌ ভৌ!\nসূত্রধার ২- ফুলকলির ফেভারিট খেলা হল বেড়ানো বেড়ানো খেলা – সেটা এখানে কেউ খেলতে রাজিই হয় না। তাই এখনো বেশী বন্ধুবান্ধব হয় নি তার।\nসূত্রধার ১- এদিকে দাদা কীন্তু রোজ বিকেলে ক্রিকেট খেলতে ছুটছে। তাই দাদার অ্যাসিস্ট্যান্ট হওয়ার সময় নেই। এখন কোথায় অ্যাসিস্ট্যান্ট পাওয়া যায়?এইসব আকাশ পাতাল ভাবছে ফুলকলি, এমন সময়-\n(ফুলকলির পাশে এসে বসে একজন লোক – তার ধবধবে সাদা চুল আর গোঁফ, পরনে কালো কোট, কালো প্যান্ট, চোখে কালো চশমা, হাতে কালো অ্যাটাচি কেস। লোকটা বাঁ পকেট থেকে রুমাল বার করে ঝেড়েঝুড়ে আবার ডান পকেটের ঢুকিয়ে রাখল। একটা চিরুনি বার করে গোঁফটা একটু আঁচরে নিল। তারপর পকেট থেকে একটা ফোন বার করে, তাতে ডায়াল করল।)\nলোক- হ্যাঁ! হ্যালো? সব ঠিকঠাক তো? কাঁদছে? হুম্মম। আচ্ছা। আমি একটু পরে আবার খবর নেব।\n(চিন্তায় পরে গেল)\nসুত্রধার ২- বুঝতেই পারছ, ফুলকলির মন সন্দেহে ভরে উঠেছে। ভালো লোকেরা যে কখনো কালো জামা কালো প্যান্ট, কালো চশমা, কালো অ্যাটাচি নিয়ে ঘোরে না, এ কথা কে না জানে? তারপর আবার বাঁ পকেট থেকে রুমাল বার করে ডান পকেটে রাখা- এটা নিশ্চয়ই কোন সিগন্যাল!\nসূত্রধার ১- ফুলকলি স্পষ্ট বুঝতে পারল যে লোকটা ছেলেধরা। ফোনে যার সাথে কথা বলল, সে ওর শাগরেদ, তার কাছে রেখে এসেছে যে বাচ্চাটাকে চুরি করে, সেই কাঁদছে। সেইজন্যই লোকটা এখন চিন্তায় পরে গেছে, ওর অ্যাটাচি ভর্তি বন্দুক, টাকা, চোরাই জিনিসপত্র আর যাদের ধরবে, সেই বাচ্চাদের ছবি।\n(লোকটা গলা খাঁকারি দেয়, সবাই চমকে ওঠে।) লোক- তুমি কী এই কমপ্লেক্স-এ থাকো নাকী খুকী? ফুলকলি- (ভয়ভয়) কেন? লোক- স্কুলে যাও নি? ফুলকলি- না- লোক- তুমি চকোলেট ভালোবাসো তো? এই নাও! (ফুলকলি হাত বাড়িয়ে চকোলেট নেয়) লোক- দেখা হবে, বাই বাই! সি ইউ!\n(লোকটা উঠে চলে যায়, ফুলকলি চকলেটের কাগজ ছাড়িয়ে গন্ধ শুঁকে, পাশে ফেলে দেয়।)\nফুলকলি- অচেনা লোকের দেওয়া চকোলেট খেতে নেই, জানো তো? তার উপর এ ছেলেধরা। ওই চকোলেটে ঘুমের ওষুধ মেশানো আছে।\n(এদিক ওদিক দেখে, এই সময় ভুলিয়া চকোলেটটা খেয়ে নেয় এবং আরাম করে শুয়ে ঘুমিয়ে পরে-)\nও তো গেটের দিকে যায় নি, মানে এখানেই কোথাও লুকিয়ে আছে, আমি চকোলেট খেয়ে ঘুমিয়ে পড়লেই ধরে নিয়ে যেত। আমি... এই লোকটাকে ফলো করি। (ফুলকলি বাইনোকুলার বের করে গলায় পরে নেয়)\nসূত্রধার ১- ও কোথায় থাকে আগে খুঁজে বার করতে হবে।\nসূত্রধার ২- তারপর প্রমাণ করতে হবে যে ও ছেলেধরা। নইলে পুলিশ তো বিশ্বাস করবে না –\nফুলকলি- ঠিক! আচ্ছা – আমি চকোলেটটা বরং তুলে রাখি – ওটা ল্যাবরেটরিতে টেস্ট করলেই বোঝা যাবে যে ওর মধ্যে ঘুমের ওষুধ- (বলতে বলতে ফিরে দেখে ভুলিয়া ঘুমাচ্ছে, আর চকোলেট নেই। ফুলকলি চেঁচিয়ে ওঠে-)\n(ভুলিয়া নড়ে না। একটা ছেলে ঢোকে। ফুলকলিরই বয়সী।)\nফুলকলি- জল আনো, জল –\nফুলকলি- ভুলিয়ার মাথায় জল দিতে হবে, ঘুমিয়ে পড়েছে। ওকে ঘুমের ওষুধ দিয়েছে -\nছেলে- ধুর পাগল – ভুলিয়া ভীষণ হাবলা। ও তো সব সময় ঘুমায়। ডাকলেও ওঠে না।\nফুলকলি- হতেই পারে না। কুকুরের ঘুম খুব পাতলা হয়। শব্দ শুনলেই উঠে পড়ে।\nছেলে- আরে ভুলিয়া ওরম কুকুর নয়- ও অন্যরকম। ভীষণ অলস-\nফুলকলি- তুমি ঠিক জানো?\nছেলে- তুমি আজও স্কুলে যাও নি কেন? উইন্টার ভ্যাকেশানের আগেরদিন কেউ স্কুল মিস করে? মিস খুব রাগ করছিল-\nফুলকলি- আমার পেটে ব্যথা ছিল।\nছেলে- তাই জন্য বুঝি চকোলেট খাচ্ছ?\nফুলকলি- আমি চকোলেট খাচ্ছি না। কেস সল্ভ করছি। ছেলে- কেস?\n(ফুলকলি ব্যাগ থেকে কার্ড বার করে ছেলেটাকে দেয়)\nছেলে- প্রাইভে-ট ডিটেক্টি-ভ মিস দীপশিখা দাস!?\nসুত্রধার- এই ছেলেটার নাম নাসির। ফুলকলি আগে দেখেছে। ওদের ক্লাসেই পড়ে।\nফুলকলি- তুমি কি এইখানে থাকো?\nনাসির- এই তো- এইখানে-\nফুলকলি- তুমি তো খেলতে আসো না?\nনাসির- আমার খেলতে ভালো লাগে না। আমি গল্পের বই পড়ি। ওই দেখ, ভুলিয়া আবার জেগে গেছে।\nফুলকলি- যাক বাবা! (ভুলিয়া-কে আদর করে) কিন্তু লোকটা কোথায় গেল দেখতে তো পেলাম না-\nনাসির- কে লোক?\nফুলকলি- (একটু চুপ করে ভাবে একে বিশ্বাস করা যায় কিনা – তারপর বলে) একটা ছেলেধরা!\nনাসির- ছেলেধরা! কোথায়? তুমি জানলে কী করে?\nসূত্রধার ১- ফুলকলি তাড়াতাড়ি বুঝিয়ে বলে, ছেলেধরার পকেট থেকে কেমন বেঁটে বন্দুক উঁকি দিচ্ছিল।\nসূত্রধার ২- আর তার ব্রিফকেসের মধ্যে থেকে কেমন সন্দেহজনক শব্দ আসছিল।\nনাসির- কিন্তু অচেনা লোককে তো হীরু কাকু ঢুকতেই দেবে না –\nনাসির- হীরুকাকু রে, যে পাহারা দেয়! চেনা কারোর নাম না বললে বাইরের লোককে ঢুকতে দেয় না তো!\nফুলকলি- একটা চেনা লোকের নাম বার করা আর এমন কী ব্যাপার?\nনাসির- হীরুকাকু নিশ্চয়ই কিছু না কিছু খবর দিতে পারবে।\nফুলকলি- হীরুকাকু নিশ্চয়ই ঘুমচ্ছিল। তখন লোকটা চুপিচুপি ঢুকে পড়েছে- ভুলিয়া এই চকলেটের র‍্যাপারটা শুঁকে শুঁকে বার করে দেবে। (ভুলিয়ার নাকের সামনে কাগজ ধরে, ভুলিয়া কাগজটা চেটে দেয়।)\nগো ভুলিয়া, গো- (ভুলিয়ার কোথাও যাওয়ার কোন ইচ্ছে নেই)\nদূর বাবা! সত্যি হাবলা ভুলিয়াটা-\n(ফুলকলি র‍্যাপারটা মুছে যত্ন করে ব্যাগে তুলে রাখে। তারপর ব্যাগটা বেঞ্চে নামিয়ে রাখে)\nনাসির- একবার হীরু কাকুকে জিজ্ঞেস করে দেখি চল।\nফুলকলি- আচ্ছা বেশ।হীরু কাকু!\nহীরু- কী হয়েছে? চ্যাঁচাচ্ছ কেন?\nনাসির- হীরু কাকু, তুমি যখন ঘুমাচ্ছিলে তখন একটা কালো জামা পড়া লোক চুপিচুপি ঢুকে পরেছে, জানো?\nহীরু- আঁহাঁহাঁ! কে বলে আমি ঘুমুচ্ছিলুম!?\nনাসির- ঘুমাচ্ছিলে না, তাহলে লোকটাকে ঢুকতে দিলে কেন?\nহীরু- কোন লোক বা?\nফুলকলি- কালো কোট, কালো প্যান্ট, কালো চশমা পরা। সাদা চুল, সাদা গোঁফ।\nহীরু- ওহো! উনি তো জানা-বাবু!\nনাসির- তোমার চেনা?\nহীরু- আরে না না, টাইটেল আছে জানা। নতুন এসেছে – ফ্ল্যাট বি থ্রি – চারতলায়-\nনাসির- ওই ফ্ল্যাট-টা!\nফুলকলি- সঙ্গে বুঝি অনেক বড় বড় বাক্স এনেছিল-\nহীরু- হাঁ, তা বা এনেছিল। শিফটিং-এর সময় বাক্স আনবে না! অনেক ভারিভারি – তুলতে জান বেরিয়ে গেল-\n(নাসির আর ফুলকলি মুখ চাওয়াচাওয়ি করে)\nকেন? তোমাদের জানা-বাবুর সাথে কী বা দরকার?\nফুলকলি- থ্যাঙ্ক ইউ হীরু কাকু।\n(দুজনে ছুট লাগায়, ফুলকলির ব্যাগটা কীন্তু নেওয়া হয় না।)\nহীরু- আরে শুনো! আরে আরে শুনো!\nফুলকলি- মানে এ জানাবাবু নাম নিয়ে এইখানেই থাকতে এসেছে, ছদ্মবেশে।\nনাসির- ওই ভারি ভারি বাক্সগুলোয় কী আছে?\nফুলকলি- তাই তো আমি ভাবছি – নিশ্চয়ই সাংঘাতিক কীছু-\nনাসির- আচ্ছা, ও কোন বাচ্চাকে এই ফ্ল্যাটে আটকে রাখে নি তো?\nফুলকলি- হতেই পারে। আমাদের ওর ফ্ল্যাটের উপর নজর রেখে ব্যাপারটা বুঝতে হবে আগে।\nনাসির- কী করে নজর রাখব!\nফুলকলি- থ্রি বি-র চারতলার ফ্ল্যাট মানে আমাদের ফ্ল্যাটের থেকে দেখা যাবে – আমাদের ওই বিল্ডিংটা\nনাসির- ওখান থেকে দেখা যাবে কী করে? দূর তো! মাঝখানে তো মাঠ!\nফুলকলি- আমার যে সত্যিকারের বাইনোকুলার আছে!\n(দুজনে আবার ছুট লাগায়)\nসূত্রধার ১- ছুটছুটছুট দিয়ে দুজন মিলে ফুলকলিদের ফ্ল্যাটে। অবশ্য নাসির একবার নিজের বাড়িতে বলে গেল-\nসূত্রধার- আগে তো সে কখনো ফুলকলির বাড়ি যায় নি, মা-বাবা শুধু শুধু চিন্তা করবে-\nসূত্রধার- মাঠের দিকের বারান্দায় বসে, দু'জনে বাইনোকুলার তাক করল জানা-বাবুর ফ্ল্যাটের দিকে।\nসূত্রধার ২- ওয়াচ করতে বসলে তো বারবার ওঠা মুস্কীল, তাই ঝুরিভাজা, বিস্কুট, চিঁড়ে ভাজা, জলের বোতল, জলজিরা এইসব ভর্তি ফুলকলির পিঠের ব্যাগটাও নেওয়া হল।\nসুত্রধার- দূরবীনটা সত্যিকারের হলেও, পুরনো তো, কাঁচটা ঘষা মতন হয়ে গেছে – খুব বেশী দেখা যাচ্ছে না-\nসূত্রধার ১- একঘন্টা, দু'ঘন্টা কেটে গেল। শীতের বেলা, একটু অন্ধকার হতেই থ্রিবি-র চারতলায়, জানা-বাবুর ফ্ল্যাটে আলোটা স্পষ্ট দেখা গেল। তাতে জানা-বাবু ছাড়াও কারা যেন সব নড়ছে চড়ছে, কখনো মনে হল শুধু ছেলেধরা নয়, জানাবাবুর হয়ত পেঙ্গুইনের-ও ব্যাবসা আছে-\nনাসির- পেঙ্গুইন-রা তো এন্ডেঞ্জারড স্পিশিস, ওদের হয়ত বে-আইনি ভাবে ধরে আনে।\nফুলকলি- কীন্তু পেঙ্গুইন রাখতে তো বরফ লাগবে-\nনাসির- ওই ভারি ভারি বাকশে হয়ত বরফ ছিল-\nফুলকলি- হতে পারে – শীতকাল তো, তাই আস্তে আস্তে গলছে। তাহলে হয়ত স্নো লেপার্ড-ও আছে-\nনাসির- থাকতেই পারে-\nফুলকলি- বুঝতে পেরেছি! ফোনে যে বলছিল কাঁদছে, সে হয়ত স্নো-লেপার্ডের বাচ্চা-\nনাসির- নিশ্চয়ই তাই!\nসূত্রধার- রহস্য আরও সাংঘাতিক হয়ে উঠছে – একসময় যেন মনে হল ওই ফ্ল্যাট থেকে কেউ বেরিয়ে গেল –আলোও বন্ধ হয়ে গেল। সাড়ে পাঁচটার কার্টুন শুরু হয়ে গেল, ফুলকলি আর নাসির তবু ঠায় বসে রইল, যদি আর কিছু দেখা যায়!\nফুলকলি- হ্যাঁ মা!\nমা- আর বারান্দায় বসে ঠাণ্ডা লাগিও না- তোমার বন্ধুকে নিয়ে এদিকে এস, দেখ কে এসেছেন-\nফুলকলি- আমরা ওয়াচ করছি মা-\nবাবা- আচ্ছা আবার পরে করবে, এখন এদিকে এস তো!\nসূত্রধার- ইচ্ছে তো নেই, তবু নাসির আর ফুলকলি ওঠে। আর বসার ঘরে গিয়ে দেখে...\nজানা-বাবু- কী? মিস দীপশিখা দাস?\nফুলকলি- ছেলেধরা! ছেলেধরা!\n(জানাবাবু দুহাত তুলে হ্যান্ডস আপ করেন)\nবাবা- ও আবার কী কথা! আপনি আবার কী করছেন!\nজানাবাবু- তুমি বরং আমায় একটু জেরা করে নাও, তাহলে আর দূরবীন নিয়ে বারান্দায় বসে থাকতে হবে না!\nমা- ছিছি, দূরবীন দিয়ে কী আপনাকেই ওয়াচ করছিল নাকী!\nফুলকলি- তুমি কে? তুমি আমার নাম জানলে কী করে?\nবাবা- আরে, উনি আমার বহুদিনের চেনা। আমার মত ওনারও এইখানে বদলি হয়েছে-\nনাসির- তবে স্নো লেপার্ড-\nবাবা- কী বলছ?\nফুলকলি- ছেলেধরা না হলে ফোনে কে কাঁদছিল?\nমা- কে আবার কাঁদছিল?\nজানাবাবু- আমি যখন তোমার পাশে পার্কে বসেছিলাম, তখন ফোনে আমার বাড়িতে কথা বলছিলাম – যে কাঁদছিল, সে আমার নাতনি। তোমার থেকেও ছোট!\nবাবা- ডিটেকটিভ ডিটেকটিভ করে মাথাটা গেছে মেয়েটার!\nনাসির- আর তোমার বাক্সে কী ছিল? বরফ নয়?\nফুলকলি- শীতকাল তো, তাই আস্তে আস্তে গলছে।\nজানাবাবু- অত আস্তেও গলে না- অত বরফ থাকলে এতক্ষনে ঘর ভেসে যেত। আমার বাক্সে বই-খাতা ছিল, তাই ভারি।\nমা- উনি কলেজে পড়ান।\nফুলকলি- তুমি জানলে কী করে আমরা তোমায় ওয়াচ করছি?\nজানাবাবু- আসতেই তোমার বাবা মা বললেন – আর আমি দুইয়ে দুইয়ে চার করলাম-\nনাসির- আরেকটা দুই কী?\nজানাবাবু- এইটা! (হাতে ফুলকলির সাইড ব্যাগ!) এর মধ্যেই তোমার কার্ড পেলাম। ব্যাগটা এদিক ওদিক ফেলে এলে চলবে মিস ডিটেকটিভ! কেয়ারফুল হতে হবে না!\n(ফুলকলি ছুট্টে বেড়িয়ে যায়)\nসকলে- ফুলকলি- আরে ফুলকলি-\nসূত্রধার- প্রথমে কী বলেছিলাম মনে আছে, কেউ একটু কীছু বললেই ফুলকলি- না, না, তা বলে আর কারো সামনে কাঁদে না-\nকোরাস- এ বাবা! এই? এটা কী বাজে গল্প! সত্যিকারের রহস্য নেই, আর ফুলকলিও কান্নাকাটি করছে।\nসূত্রধার- ব্যাস, ব্যাস, ঠিক আছে- আমরা কী কখনো ওরম পচা গল্প বলি নাকী, কক্ষনো না। এখনো তো বাকী আছে!\nসূত্রধার- একটুক্ষণের মধ্যেই চকোলেট খেয়ে ফুলকলির মন ভালো হয়ে গেল! জানাবাবুর ভালোনাম হল মহিনদাদু। মহিনদাদু কত ভালো ভালো গল্প জানে! স্নো-লেপার্ড আর পেঙ্গুইনের সত্যি গল্প! ডিটেকটিভদের গল্প! যতক্ষণ না নাসিরের বাড়ি থেকে ডাকতে এল, ততক্ষন নাসির আর ফুলকলি বসে সেইসব গল্প শুনল।\nফুলকলি- তুমি আর কালো জামা কালো প্যান্ট পরো না মহিনদাদু- তাহলে তোমায় দেখে সবাই খারাপ লোক ভাববে-\nমহিনদাদু- ভাবলেই হল? আমি পরেরদিন তোমাদের কালো জামা পরা ভালো লোকদের গল্প শোনাবো!\nসূত্রধার- কিন্তু শুধু গল্প শুনেই কী খুশি থাকবে ডিটেক্টিভ মিস দীপশিখা দাস? সারা পৃথিবীর কত রহস্য অপেক্ষা করে আছে, সল্ভ করতে হবে না?\nসূত্রধার- কীন্তু আবার তো ব্যাক টু স্কোয়্যার ওয়ান! রহস্য নেই, অ্যাসিস্ট্যান্ট-ও নেই!\nনাসির- রং! অ্যাসিস্ট্যান্ট আছে। আমি যে খেলতে যাই না, শুধু গল্পের বই পড়ি তা কেন জানো? আমি বড় হয়ে রাইটার হব বলে। আমি তোপসের মত ফুলকলির সব অ্যাডভেঞ্চার গুলো লিখে ফেলব!\nফুলকলি- ফুলকলি নয়, দীপশিখা দাস!\nমহিনদাদু- দূর – ফেলুদাকে আর ক'জন প্রদোষ মিত্তির বলে ডাকে? ফুলকলি নামটাই ভালো!\nনাসির- হ্যাঁ ফুলকলিই ভালো!\nফুলকলি- (মহিনদাদুকে) আর তুমি, তুমি কী হবে? লালমোহনবাবু?\nনাসির- না না, তুমি তো প্রোফেসর, তুমি প্রোফেসর ক্যালকুলাস!\nমহিনদাদু- বেশ, বেশ, তাই হবে!\nনাসির- আমাদের প্রথম অ্যাডভেঞ্চার গল্প এইখানেই শেষ!\nসূত্রধার- রহস্যটা একটু কেঁচে গেছে বটে – কিন্তু অ্যাসিস্ট্যান্ট তো পাওয়া গেছে!\nমহিনদাদু- রহস্য তো সারা পৃথিবীতে ছড়িয়ে আছে, একটা গেলে আরেকটা পাওয়া যাবে – টীমটাই তো আসল!\nফুলকলি- দাঁড়াও, দাঁড়াও! দূরবীন দিয়ে কী যেন দেখা যাচ্ছে – একটা ম্যামথের মত!\nকতশত রহস্য একা বসে কাঁদে\nকে তাদের ভালোবেসে ঘুম থেকে তুলে\nমুখ মুছে দেবে খুব আলতো আঙুলে!\nকোন খানে রোজ রোজ রামধনু ওঠে\nকোন মাঠে উটপাখি পাঁইপাঁই ছোটে\nকারা করে ছোটদের হাসিমুখ চুরি\nকোন খানে ঘর বাঁধে থুরথুরে বুড়ী?\nফাঁকা বুকে ফুলে ওঠে আশার ফানুশ\nহঠাত বন্ধু হয় অচেনা মানুষ!\nবোমা বন্দুক রোজ গর্জন করে\nবড় যারা তারা বুঝি ভয়েতেই মরে\nআমরা তো ছোট আছি, এইটুকখানি\nভয় তো শিখি নি শুধু রহস্য জানি\nখুঁজতে বেরব আর ঠিক খুঁজে পাব\nযত দূর যেতে হয়, তত দূর যাব!


bbc24news.com - পরিবহন-নৈরাজ্যের বিরুদ্ধে পদক্ষেপ নিন!\nপ্রথম পাতা » সম্পাদকীয় » পরিবহন-নৈরাজ্যের বিরুদ্ধে পদক্ষেপ নিন!\nরবিবার ● ৫ আগস্ট ২০১৮, ৯ চৈত্র ১৪২৫\nএম ডি জালাল, বাংলাদেশে উদ্বেগের বিষয়, ফিটনেস-সনদবিহীন, লাইসেন্স ছাড়া ১৬ লাখের বেশি বাস-ট্রাক গাড়ি সড়কে চলছে।আমাদের সড়ক পথে বছরের পর বছর নৈরাজ্য চলছে, এমনকি সড়ক মৃত্যুফাঁদে পরিণত হয়েছে তাতে সংশ্লিষ্ট দায়িত্বশীল মহলের কোনো মাথাব্যথা আছে বলে মনে হয় না।দায়িত্বশীল মহল যদি যত্নবান হতো তবে কোনোভাবেই দেশে এ অবস্থা হতো না। আরও উদ্বেগের বিষয়, ফিটনেস সনদবিহীন ও লাইসেন্সধারী চালকবিহীন এসব গাড়ি চলছে পুলিশ ও পরিবহন সমিতিগুলোকে ‘ম্যানেজ’ করেই। পরিস্থিতি এমন বেপরোয়া হলে সড়ক মৃত্যুফাঁদে পরিণত হওয়াটা অস্বাভাবিক নয়। দেশবাসীর দাবি- যথেষ্ট হয়েছে, এবার যে কোনো মূল্যে সড়ক নিরাপদ করতে হবে।\nআমরা মনে করি, কেবল আইন করলে হবে না, চূড়ান্ত হওয়ার পর আইনটি দ্রুত কার্যকর করার উদ্যোগও থাকতে হবে। দুর্ভাগ্যজনকভাবে, বিভিন্ন সময় সংঘবদ্ধ হয়ে মানুষকে জিম্মি করে নিজেদের অন্যায় দাবি, এমনকি স্বার্থের জন্য খোদ আদালতের রায়ের বিরুদ্ধেও অবস্থান নিতে দেখা গেছে পরিবহন শ্রমিকদের। যখনই তাদের স্বার্থের বিরুদ্ধে গেছে, তখনই তারা ধর্মঘট করে মানুষকে জিম্মি করে ফেলেছে।বর্তমান সময়ে এমন নৈরাজ্য কোনোভাবেই মেনে নেয়া যায় না।\nসরকারের দায়িত্বশীল মহলের উচিত ফিটনেস সনদবিহীন গাড়ি, লাইসেন্সবিহীন চালকদের এবং এরূপ গাড়ির মালিকদের শাস্তির পাশাপাশি শ্রমিক সংগঠনগুলোকেও জবাবদিহির আওতায় আনা।\nফার্মগেটে শিক্ষার্থীদের ওপর হামলা!


মির্জানগর মসজিদ - বাংলাপিডিয়া\nমির্জানগর মসজিদ যশোর জেলার কেশবপুর পুলিশ স্টেশনের অন্তর্গত কপোতাক্ষ নদের দক্ষিণ তীরে মির্জানগর গ্রামে নওয়াববাড়ি কমপ্লেক্স-এর অভ্যন্তরে টিকে থাকা একমাত্র স্থাপত্য নিদর্শন। জেম্স রেনেলের মানচিত্রে (১৭৮১খ্রি) যশোরের একটি গুরুত্বপূর্ণ শহর হিসেবে মির্জানগরকে দেখানো হয়েছে। দুই মুগল ফৌজদার মির্জা শাফশিকান (মৃত্যু ১৬৬৪খ্রি) এবং নূরুল্লাহ খান (১৬৯৬ খ্রি যশোরে আসেন) এখানে তাঁদের প্রশাসনিক কেন্দ্র প্রতিষ্ঠা করেন এবং সে সময়ে এ অঞ্চল প্রসিদ্ধি অর্জন করে। তাঁরাই মির্জানগরের নওয়াববাড়ি কমপ্লেক্স এবং কিল্লাবাড়ি প্রতিষ্ঠা করেন।\nধ্বংসপ্রায় মসজিদের চারটি দেয়ালের বর্হিভাগ ভেঙ্গে পড়েছে। চারটি অষ্টভুজাকৃতি পার্শ্ববুরুজ বর্তমানে অদৃশ্য এবং এর কাঠামোও ভেঙ্গে পড়েছে। তথাপিও যতটুকু টিকে আছে তার ভিত্তিতে এর মূল আকৃতি ও ডিজাইন পুনঃনির্মান করা সম্ভব। ইমারতটি পরিকল্পনায় আয়তাকার। অভ্যন্তর ভাগ দুটি পার্শ্বস্থ খিলান দ্বারা তিনটি বর্গাকার ‘বে’-তে বিভক্ত, যার অস্তিত্ব এখনও টিকে আছে। পার্শ্বস্থ খিলান ও দেয়ালের উপর প্রতিষ্ঠিত তিনটি গম্বুজ মসজিদটিকে আবৃত করে আছে। গম্বুজের উত্তরণস্থল সুলতানি বাংলার পেন্ডেন্টিভ দ্বারা উত্থিত। কোণাকুণি এবং পাশবরাবর ইটের সারির স্তর উত্তরের ‘বে’-র উপরের কোণে এখনও দেখা যায়।\nমসজিদটির পূর্ব দেয়ালে তিনটি এবং উত্তর ও দক্ষিণ দেয়ালে একটি করে খিলানযুক্ত প্রবেশপথ রয়েছে। পূর্ব দেয়ালের প্রধান প্রবেশদ্বার পার্শ্বস্থগুলি থেকে বড়। কিবলা দেয়াল অর্ধ-অষ্টকোণাকার তিনটি মিহরাব দ্বারা সজ্জিত, যার কেন্দ্রীয়টি বড় এবং পেছনের দিকে প্রক্ষিপ্ত ফ্রেম দ্বারা আবদ্ধ। বর্তমানে এটি প্রায় ধ্বংসপ্রাপ্ত। মসজিদটি আদিতে মসৃণ প্লাস্টার দ্বারা আচ্ছাদিত ছিল, যা এখনও ভেঙ্গে পড়া চার দেয়ালের বিভিন্ন স্থানে অপরিবর্তিত রয়েছে।\nজে. ওয়েস্টল্যান্ড সর্বপ্রথম মির্জানগরের ধ্বংসাবশেষ সম্বন্ধে লেখেন এবং ইমারতটিকে নওয়াব ও ফৌজদারদের বাসভবন হিসেবে চিহ্নিত করেন। তাঁর অনুসরণে এ. এইচ দানী এবং অন্যান্যরা এটাকে সাধারণ বাসভবন হিসেবে উল্লেখ করেন। কিন্তু এর অভ্যন্তরে তিনটি মিহরাবের অস্তিত্ব সুস্পষ্টভাবে প্রমাণ করে যে, এটি একটি মসজিদ এবং এখনও পর্যন্ত সি.আই শিটের চারচালা ছাদ দ্বারা আবৃত করে মসজিদ হিসেবেই ব্যবহূত হচ্ছে। [এম.এ বারি]\n'http://bn.banglapedia.org/index.php?title=মির্জানগর_মসজিদ&oldid=4043' থেকে আনীত


গাজীপুর মেয়রের শাস্তি না ক্ষমা, সিদ্ধান্ত শুক্রবার | Ekattor Live\nগাজীপুর মেয়রের শাস্তি না ক্ষমা, সিদ্ধান্ত শুক্রবার\nঅনলাইন ডেস্ক :দেশের বৃহত্তম সিটি করপোরেশন গাজীপুরের মেয়র জাহাঙ্গীর আলম। বঙ্গবন্ধু শেখ মুজিবুর রহমানকে নিয়ে কটূক্তি এবং মুক্তিযুদ্ধের শহীদদের সংখ্যা নিয়ে প্রশ্ন তোলায় তাকে দল থেকে বহিষ্কারের দাবি ওঠে।\nএরপর দল থেকে জাহাঙ্গীরকে কারণ দর্শানোর নোটিশ দেওয়া হয়। নোটিশের জবাবও দিয়েছেন মেয়র। এখন জনমনে প্রশ্ন- জাহাঙ্গীর কি দল থেকে বহিষ্কৃত হচ্ছেন? নাকি স্বপদে বহাল থাকছেন? এসব জল্পনা কল্পনার অবসান হচ্ছে শুক্রবার (১৯ নভেম্বর)। শুক্রবার বিকেল ৪টায় গণভবনে বাংলাদেশ আওয়ামি লীগের কেন্দ্রীয় কার্যনির্বাহী সংসদের সভা। ওই সভায় প্রধানমন্ত্রী শেখ হাসিনা কার্যনির্বাহী সদস্যদের নিয়ে গাজীপুর সিটি করপোরেশন মেয়র জাহাঙ্গীর আলমের বিষয়ে সিদ্ধান্ত নেবেন বলে এক বিজ্ঞপ্তিতে জানিয়েছেন আওয়ামি লীগের সাধারণ সম্পাদক ওবায়দুল কাদের।\nএর আগে, গত ২২ সেপ্টেম্বর (বুধবার) ৪ মিনিটের একটি ভিডিও ফেসবুকে ভাইরাল হয়। তাতে দেখা যায়— ঘরোয়া আলোচনায় মেয়র তার ঘনিষ্ঠ কারও সঙ্গে কথা বলছেন। সেখানে তার কথায় স্পর্শকাতর অনেক বিষয় ছিল। যা নিয়ে আপত্তিকর মন্তব্য উঠে আসে। এতে গাজীপুর আওয়ামী লীগের একটি অংশ মেয়রকে দল থেকে বহিষ্কারের দাবি তোলে।\nপরেরদিন ২২ সেপ্টেম্বর বিকেল থেকে টানা কয়েকদিন ঢাকা-ময়মনসিংহ মহাসড়কের বিভিন্ন এলাকা অবরোধ করে বিক্ষোভ করেন আওয়ামী লীগের একটি অংশ। এতে নেতৃত্ব দেন গাজীপুর মহানগর আওয়ামী লীগের সভাপতি আজমত উল্লাহ, প্রতিমন্ত্রী জাহিদ আহসান রাসেল, সিটি কর্পোরেশনের কাউন্সিলর মামুন মন্ডলসহ বেশ কয়েকজন নেতাকর্মী।\nপরে ২৪ সেপ্টেম্বর মেয়র জাহাঙ্গীর আলম বিষয়টি নিয়ে মুখ খোলেন। তিনি জানান, তার বিরুদ্ধে কুৎসা রটনা করা হচ্ছে। ভিডিওটি ভিত্তিহীন। জনগণকে সাথে নিয়ে কৃৎসা রটনাকারীদের মোকাবেলা করা হবে। তারা অনেক মানুষকে ভুল বুঝিয়েছে। মিথ্যা আইডি দিয়ে ফেসবুক খুলে তাকে প্রশ্নবিদ্ধ করেছে।\nএ ঘটনার পর থেকে গাজীপুরের রাজনৈতিক পরিবেশ গরম হতে শুরু করে। আওয়ামী লীগ বিভক্ত হয়ে যায় দুটি পক্ষে। একটি অংশ মেয়রের পক্ষে থাকে। অপরটি বিপক্ষে।এসব পরিস্থিতি পর্যবেক্ষণ করে গত ৩ অক্টোবর জাহাঙ্গীরের কাছে ব্যাখ্যা দাবি করে চিঠি দেয় আওয়ামী লীগ। এতে তাকে ১৫ দিন সময় দেওয়া হয়। বেঁধে দেওয়া সময়সীমার আগেই মেয়র জাহাঙ্গীর প্রধানমন্ত্রী শেখ হাসিনা বরাবর নোটিশের জবাব দিয়েছেন।\nএখন অপেক্ষা শুক্রবারের জন‌্য। এদিন মেয়রের বিষয়ে দলীয় সিদ্ধান্ত চূড়ান্ত হবে।\nডেল্টার চেয়ে ৬ গুণ দ্রুত ছড়ায় ওমিক্রন’\nখালেদার বিদেশে চিকিৎসা: বিএনপির আবেদনে যা বললেন স্বরাষ্ট্রমন্ত্রী\nবকশীবাজারের সড়ক ছাড়লেন শিক্ষার্থীরা\nখালেদার কিছু হলে পদত্যাগের হুমকি বিএনপি এমপিদের


ঈশান এর অর্থ - (p. 118) īśāna বি. 1 শিব, মহাদেব;2উত্তর-পূর্ব কোণ('ঈশানের পুঞ্জমেঘ অন্ধবেগে ধেয়ে চলে আসে': রবীন্দ্র)। [সং. √ ঈশ্ + আন]। ঈশানী বি. স্ত্রী. মহেশ্বরী, দুর্গাদেবী। 11)\nঈশান এর বাংলা অর্থ\nঅভিধানটি ব্যবহার করার জন্য আপনাকে ধন্যবাদ। ঈশান এর বাংলা অর্থ হলো -\n(p. 118) īśāna বি. 1 শিব, মহাদেব;2উত্তর-পূর্ব কোণ('ঈশানের পুঞ্জমেঘ অন্ধবেগে ধেয়ে চলে আসে': রবীন্দ্র)।\n[সং. √ ঈশ্ + আন]।\nঈশানী বি. স্ত্রী. মহেশ্বরী, দুর্গাদেবী।\nView Count : 1052715\nView Count : 34001\nView Count : 31967\nView Count : 15100\nView Count : 11842


মা হতে চলেছেন শ্রেয়া ঘোষাল, বেবি বাম্পের ছবি শেয়ার করে দিলেন ‘গুড নিউজ’ - It's official! Shreya Ghosal and Shiladitya Mukherjee are expecting their first baby, Bangla News\nবাংলা নিউজ > বায়োস্কোপ > মা হতে চলেছেন শ্রেয়া ঘোষাল, বেবি বাম্পের ছবি শেয়ার করে দিলেন ‘গুড নিউজ’\nমা হতে চলেছেন শ্রেয়া ঘোষাল, বেবি বাম্পের ছবি শেয়ার করে দিলেন ‘গুড নিউজ’\n১ মিনিটে পড়ুন . Updated: 04 Mar 2021, 10:13 AM IST\nবলিউড জুড়ে এখন খুশির আবহ। সদ্যই মা হয়েছে অনুষ্কা,করিনারা। সংগীত শিল্পী হর্ষদীপ কৌরও দুদিন আগেই পুত্র সন্তানের মা হয়েছেন। এবার মা হতে চলার ‘গুড নিউজ’ অনুরাগীদের সঙ্গে ভাগ করে নিলেন ভারতীয় সংগীত জগতের অন্যতম বড় নক্ষত্র শ্রেয়া ঘোষাল (Shreya Ghoshal)। বুধবার সকালে টুইটারে নিজের অন্তঃসত্ত্বা হওয়ার খবর জানান গায়িকা। ২০১৫ সালে ছোটবেলার বন্ধু শিলাদিত্য মুখোপাধ্যায়ের সঙ্গে বিয়ের পর্ব সেরেছিলেন শ্রেয়া। বিয়ের ছয় বছরের মাথায় প্রথম সন্তানকে স্বাগত জানাতে তৈরি দুজনে।\nশ্রেয়া লেখেন, 'বেবি শ্রেয়াদিত্য (Shreyaditya) আসছে! শিলাদিত্য এবং আমি দারুণ খুশি এই খবরটা তোমাদের সঙ্গে ভাগ করে নিতে পেরে। তোমাদের সবার ভালোবাসার আর আর্শীবাদ প্রয়োজন, আমরা আমাদের জীবনের নতুন একটা পর্ব শুরু করতে চলেছি'।\nএদিন প্রেগন্যান্সি নিউজ জানানোর সঙ্গে সঙ্গে বেবি বাম্পের একটি মিষ্টি ছবিও পোস্ট করেন শ্রেয়া। সেখানে সমুদ্রের নীল জলের রঙের ড্রেসে পাওয়া গেল জাতীয় পুরস্কার জয়ী এই গায়িকাকে। ডলফিন থেকে নানান সামু্দ্রিক মাছ প্রিন্ট করা রয়েছে এই ড্রেসে। নিজের বেবি বাম্পের দিকে একদৃষ্টিতে তাকিয়ে রয়েছেন শ্রেয়া, মুখে ফুটে উঠেছে মাতৃত্বকালীন আভা। বেবি বাম্পটিকে দু হাত দিয়ে আগলে থাকতে দেখা গেল শ্রেয়াকে।\nআগামী সপ্তাহেই শ্রেয়ার জন্মদিন, আর তার ঠিক আগে ভক্তদের দারুণ সারপ্রাইজ দিলেন তারকা। তবে কবে সন্তানের জন্ম দেবেন শ্রেয়া, সেই নিয়ে অবশ্য কিছু জানানি গায়িকা। উল্লেখ্য,শ্রেয়ার স্বামী শিলাদিত্য পেশায় তথ্য প্রযুক্তি কর্মী, একটি ওয়েবসাইটের যুগ্ম কর্তা। বিয়ের আগে দশ বছর চুটিয়ে প্রেম করেছেন শ্রেয়া-শিলাদিত্য। এবার জীবনের নতুন অধ্যায় শুরু হচ্ছে এই জুটির।\nShreya Ghosal Shiladitya Mukherjee Baby Pregnant Good News


ইসলামপন্থীদের সাথে আওয়ামী লীগের সংযোগ | daily nayadiganta\nআলফাজ আনাম ২৫ এপ্রিল ২০১৭,মঙ্গলবার, ১৮:৪৮\nসম্প্রতি এ ধরনের বেশ কিছু ঘটনা ঘটেছে। প্রধানমন্ত্রী শেখ হাসিনা ভারত সফরে সবচেয়ে আলোচনার বিষয় ছিল তিস্তার পানি বণ্টন নিয়ে আলোচনা ও ভারতের সাথে প্রতিরক্ষা সহযোগিতা চুক্তি স্বাক্ষর। তিস্তার পানি বণ্টন চুক্তি ছাড়াই প্রধানমন্ত্রীকে শূন্য হাতে ভারত থেকে ফিরে আসতে হয়েছে। দিল্লি সেই পুরনো কার্ডটি খেলেছে। পশ্চিমবঙ্গের মুখ্যমন্ত্রী রাজি না হওয়ায় তিস্তার পানি বণ্টন চুক্তি করা যাচ্ছে না। মমতা বন্দ্যোপাধ্যায়কে রাজি করানোর দায়িত্ব নয়াদিল্লির, বাংলাদেশের নয়। এটি ভারতের অভ্যন্তরীণ রাজনীতি। কিন্তু বাংলাদেশকে এই অভ্যন্তরীণ রাজনীতির দোহাই দিয়ে তিস্তার ন্যায্য হিস্যা থেকে বঞ্চিত করা হচ্ছে। তিস্তার পানি বণ্টন নিয়ে কোনো সুরাহা না হলেও ভারতের কাক্সিক্ষত প্রতিরক্ষা সহযোগিতার অনেকগুলো সমঝোতা স্মারক স্বাক্ষরিত হয়েছে। এসব সমঝোতা স্মারকে কী আছে তা এখনো কোনো পক্ষ থেকে পুরোপুরি প্রকাশ করা হয়নি। বিরোধী রাজনৈতিক দল, সিভিল সোসাইটি এবং নিরাপত্তা বিশ্লেষকসহ বিভিন্ন মহল থেকে এসব সমঝোতা স্মারক প্রকাশের দাবি জানানো হয়। এমনকি সমঝোতা স্মারকের আদৌ প্রয়োজন আছে কি না তা নিয়েও প্রশ্ন উঠতে থাকে। প্রধানমন্ত্রীর ভারত সফর নিয়ে দেশের মানুষের ক্ষোভ, হতাশা ও না পাওয়ার বেদনা আছে। ভারতের সাথে সম্পর্কের ক্ষেত্রে বাংলাদেশ যে একতরফা বন্ধুত্ব বা ভালোবাসা দেখিয়ে যাচ্ছে, তা দিবালোকের মতো স্পষ্ট। প্রধানমন্ত্রীর ভারত সফরের পর এ দিকটি আরো স্পষ্ট হয়ে উঠেছে।\nপ্রধানমন্ত্রীর এই সফর নিয়ে নানা মহল থেকে যখন সমালোচনা হচ্ছে, ঠিক তখনই গণভবনে কওমি মাদরাসার আলেমদের সাথে প্রধানমন্ত্রী বৈঠকে বসলেন। কওমি আলেমদের বড় অংশ আলেমদের সামাজিক সংগঠন হেফাজতে ইসলামের সাথে সংশ্লিষ্ট। যার নেতৃত্বে আছেন হাটহাজারী মাদরাসার পরিচালক আল্লামা শাহ আহমদ শফী, যিনি হেফাজতে ইসলামেরও আমির।\nকওমি আলেমদের সাথে বৈঠকে প্রধানমন্ত্রী আবেগপ্রবণ ভাষায় তাদের বিভিন্ন দাবিদাওয়ার সাথে সহমত পোষণ করেন। এর মধ্যে কওমি মাদরাসার সর্বোচ্চ ডিগ্রি দাওরায়ে হাদিসকে মাস্টার্সের সমমানের ঘোষণা দেয়া হয়। বিগত চারদলীয় জোট সরকারের আমলে এই স্বীকৃতি এক দফা দেয়া হয়েছিল। আলেমদের আরেকটি দাবি ছিল সুপ্রিম কোর্ট প্রাঙ্গণে স্থাপিত গ্রিক দেবীর মূর্তি অপসারণ। প্রধানমন্ত্রী নিজে এই মূর্তি স্থাপনের সমালোচনা করেন এবং এই মূর্তি অপসারণের বিষয়টি তার ওপর ছেড়ে দেয়ার অনুরোধ করেন। কওমি আলেমদের সাথে প্রধানমন্ত্রীর এই বৈঠকের পর প্রধানমন্ত্রীর ভারত সফর নিয়ে গণমাধ্যমে যে আলোচনা ও পর্যালোচনা হচ্ছিল তা উধাও হয়ে যায়।\nআলোচনায় চলে আসে কওমি মাদরাসার সনদের স্বীকৃতি ও হেফাজতে ইসলামের সাথে ক্ষমতাসীন দলের সাম্ভাব্য আঁতাতের নানামুখী পর্যালোচনা। এর মধ্যে গণমাধ্যমে সেক্যুলার বুদ্ধিজীবীদের হৃদয়বিদারক আর্তচিৎকারে আকাশ-বাতাস ভারী হয়ে ওঠে। আওয়ামী লীগের মতো প্রগতিশীল রাজনৈতিক দল কিভাবে হেফাজতে ইসলামের সাথে বৈঠকে বসল তা নিয়ে তাদের বেদনার শেষ নেই। উগ্রপন্থী সেক্যুলারদের ভবিষ্যদ্বাণী হচ্ছে, এর মধ্যে আওয়ামী লীগের মৃত্যুঘণ্টা বেজে গেছে। আবার অনেকে উদ্বিগ্ন হয়ে পড়েন যে কওমি আলেমরা মাস্টার্স ডিগ্রি নিয়ে যদি সরকারি চাকরি বা বিসিএসসহ বিভিন্ন প্রতিযোগিতামূলক পরীক্ষায় অংশ নেন তাহলে তো দেশের অবস্থা কী হবে? সব জায়গায় যদি এই হুজুরেরা বসে পড়েন তাহলে দেশ পুরো অন্ধকার জগতে ফিরে যাবে। কওমি আলেমরা যতই বলেন তারা কোনো চাকরি বা বিসিএস পরীক্ষায় অংশ নেয়ার জন্য স্বীকৃতি চান না। তারাও যে লেখাপড়া করেন এবং এর প্রাতিষ্ঠানিক গুরুত্ব ও মর্যাদা আছে তা শুধু চাইছেন। অন্য কিছু নয়, তারা শুধু দক্ষ আলেম বানাতে চান। কিন্তু কে শোনে কার কথা? হেফাজত আতঙ্কে উগ্রপন্থী সেক্যুলাররা অস্থির।\nহেফাজতের আমিরকে সরকারের মন্ত্রীরা এত দিন তেঁতুল হুজুর বলে ব্যঙ্গ-বিদ্রুপ করতেন। তিনি যখন প্রধানমন্ত্রীর পাশে বসেন এবং তাজিমের সাথে আলোচনার দৃশ্য টেলিভিশনে প্রচারের পর তাদের আক্কেল গুড়ুম। যে মন্ত্রীরা কওমি মাদরাসা জঙ্গি প্রজননকেন্দ্র বলে এগুলো বন্ধ কিংবা নিদেনপক্ষে নজরদারি বাড়ানোর কথা বলছিলেন, তারা এখন কওমি মাদরাসার আলেমরা জঙ্গি নয় বরং দেশের চরিত্রবান নাগরিক বলে সার্টিফিকেট দিচ্ছেন।\nশাহবাগকেন্দ্রিক ব্লগারদের নবী-রাসূলকে নিয়ে অবমাননাকর লেখার প্রতিবাদে এবং ১৩ দফা দাবি বাস্তবায়নে হেফাজতে ইসলাম ২০১৩ সালের ৫ মে শাপলা চত্বরে সমবেত হয়েছিল। পুলিশি অভিযান ও দমন-পীড়নের মাধ্যমে রাতের আঁধারে সমাবেশ ভণ্ডুল করে দেয়া হয়েছিল। এই অভিযানে কত হেফাজতের কর্মী মারা গেছেন তার সঠিক পরিসংখ্যান এখনো সংগঠনটির পক্ষ থেকে প্রকাশ করা হয়নি। তবে কওমি আলেমদের সাথে প্রধানমন্ত্রীর বৈঠক, সনদের স্বীকৃতি এবং খানাপিনা যাই হোক না কেন মতিঝিলে সে দিন রাতে পুলিশের অভিযান, আহতদের আহাজারি, সাউন্ড গ্রেনেডের বিস্ফোরণ, গুলির শব্দে দিগি¦দিক ছুটে চলা মাদরাসার তরুণ-কিশোর ছাত্রদের আর্তচিৎকার ও বিভীষিকাময় পরিস্থিতি তারা যে সহজে ভুলবে না তা নিশ্চিত করে বলা যায়। এই সমাবেশের পর সরকারের পক্ষ থেকে হেফাজতের বিরুদ্ধে মানুষ হত্যা, কুরআন পোড়ানোসহ বহু অভিযোগ আনা হয়েছিল। হেফাজত এসব অভিযোগ শুরু থেকে অস্বীকার করে আসছে। সেক্যুলারদের কাছে হেফাজতের এই সমাবেশ ছিল ইসলামপন্থীদের ঘায়েল করার একটি বড় অস্ত্র। সেই অস্ত্রটির কার্যকারিতা এখন আর থাকছে না, বরং এই অস্ত্র ব্যবহার করতে গেলে তা আওয়ামী লীগের ওপর আঘাত হানছে।\nউগ্রপন্থী সেক্যুলারদের প্রতিক্রিয়া দেখে মনে হয়, আওয়ামী লীগ অতীতে কখনো ইসলামপন্থী রাজনৈতিক দলের সাথে আলোচনার টেবিলে বসেনি। এই প্রথম যেন আওয়ামী লীগের সাথে হেফাজত বা কওমি আলেমদের মোলাকাত হচ্ছে! খুব বেশি দিন আগের কথা নয়, ২০০৬ সালের ২৩ ডিসেম্বর আওয়ামী লীগ ও বাংলাদেশ খেলাফত মজলিসের মধ্যে স্বাক্ষরিত পাঁচ দফা নির্বাচনী চুক্তি স্বাক্ষরিত হয়েছিল। এ নির্বাচনী সমঝোতা স্মারকে স্বাক্ষর করেছিলেন আওয়ামী লীগের পক্ষে সাধারণ সম্পাদক আবদুল জলিল এবং খেলাফত মজলিসের পক্ষে মহাসচিব মাওলানা আব্দুর রব ইউসুফী। এই চুক্তির পর নির্বাচনের মাধ্যমে ক্ষমতায় যাওয়ার উদ্দেশ্যে খেলাফত মজলিস আওয়ামী লীগের নেতৃত্বাধীন ‘মহাজোটের’ অন্তর্ভুক্ত হয়েছিল। পাঁচ দফা নির্বাচনী চুক্তিতে বলা হয়-\nবাংলাদেশ আওয়ামী লীগ ও বাংলাদেশ খেলাফত মজলিস এই মর্মে অঙ্গীকারবদ্ধ হচ্ছে যে, নিম্নবর্ণিত পাঁচটি বিষয়ে ঐকমত্য পোষণ করে আসন্ন নবম জাতীয় সংসদ নির্বাচনে সমঝোতার ভিত্তিতে অংশগ্রহণ করবে এবং মহান আল্লাহ তায়ালা বিজয় দান করলে এই বিষয়গুলো বাস্তবায়ন করবে-\n১. পবিত্র কুরআন, সুন্নাহ ও শরিয়তবিরোধী কোনো আইন প্রণয়ন করা হবে না।\nগ. নবী-রাসূল ও সাহাবায়ে কেরামের সমালোচনা ও কুৎসা রটনা করা দণ্ডনীয় অপরাধ।\nখেলাফত মজলিসের সাথে এই চুক্তির আগে ১৯৯৩ থেকে ১৯৯৫ সাল পর্যন্ত আওয়ামী লীগ ও জামায়াতে ইসলামী একসাথে রাজপথে আন্দোলন করেছে। জামায়াতে ইসলামীর সাবেক আমির অধ্যাপক গোলাম আযমের ব্রেন চাইল্ড তত্ত্বাবধায়ক সরকার প্রতিষ্ঠার জন্য আওয়ামী লীগের বেপরোয়া আন্দোলনের মুখে তৎকালীন বিএনপি সরকারকে সে দাবি মেনে নিতে হয়েছিল। স্বৈরাচার পতনের পর দেশে সাধারণ মানুষের ভোটাধিকারের মাধ্যমে ১৯৯১ সালে প্রথম জাতীয় সংসদ গঠিত হয়েছিল। রাষ্ট্রপতিশাসিত সরকার থেকে সংসদীয় সরকার ব্যবস্থায় বিএনপি ফিরে গিয়েছিল। এর মাধ্যমে বাংলাদেশে কার্যকর সংসদীয় গণতন্ত্র প্রতিষ্ঠার সম্ভাবনা সৃষ্টি হয়েছিল। তত্ত্বাবধায়ক সরকার প্রতিষ্ঠার দাবিতে এই সংসদ থেকে তখন আওয়ামী লীগ ও জামায়াতে ইসলামী একযোগে পদত্যাগ করেছিল। বাংলাদেশে সংসদ বর্জন ও সংসদীয় রাজনীতির মুখ থুবড়ে পড়ার ইতিহাস তখন থেকে শুরু। অবশ্য বিএনপির ভেতরে বাম ও উগ্র সেক্যুলারদের নানামুখী তৎপরতা আওয়ামী লীগের সাথে জামায়াতের সখ্যের ভিত্তি তৈরি করেছিল। জামায়াতকে সাইজ করতে বিএনপির এসব নেতার বড় একটি অংশ পরবর্তীকালে খালেদা জিয়ার বিরুদ্ধে সংস্কারপন্থী হিসেবে আবির্ভূত হয়েছিলেন।\nরাজনৈতিক ফায়দা লাভের জন্য ইসলামপন্থী রাজনৈতিক দলগুলোর সাথে আওয়ামী লীগের এ ধরনের সম্পর্কের ইতিহাস নতুন নয়। সেক্যুলারবাদীদের আহাজারি মাত্র কয়েক বছরের আগের ইতিহাস ঢেকে রাখার প্রয়াস ছাড়া আর কিছুই নয়। প্রশ্ন হলো- কেন আওয়ামী লীগ ইসলামপন্থী রাজনৈতিক দলগুলোর সাথে এ ধরনের সম্পর্ক গড়ে তোলে? আওয়ামী লীগের সভাপতিমণ্ডলীর সাবেক সদস্য নূহ উল আলম লেনিন সম্প্রতি একটি টেলিভিশন টকশোতে কওমি মাদরাসার আলেমদের সাথে প্রধানমন্ত্রীর এই বৈঠককে দেখছেন একটি ট্যাকটিকস বা কৌশল হিসেবে। তার মতে, কওমি আলেমদের দূরে ঠেলে না দিয়ে ধীরে ধীরে একটি সেক্যুলার শিক্ষাব্যবস্থার দিকে ফিরিয়ে আনতে হবে।\nঅবশ্য অনেক রাজনৈতিক বিশ্লেষক মনে করেন আগামী নির্বাচনকে সামনে রেখে ইসলামপন্থী দলগুলোর সাথে আওয়ামী লীগের সম্পর্ক তৈরির প্রাথমিক প্রচেষ্টার অংশ হিসেবে এই বৈঠক হয়েছে, যাতে বিএনপির ভোটব্যাংকে বিভাজন সৃষ্টি করা সম্ভব হয়। ২০০৬ সালে খেলাফত মজলিসের সাথে আওয়ামী লীগ একই লক্ষ্য নিয়ে চুক্তি করেছিল। যদিও ২০০৭ সালে নির্বাচন না হওয়ায় এই চুক্তি ভোটের রাজনীতিতে কতটা প্রভাব ফেলত তার প্রমাণ পাওয়া যায়নি। তবে যে লক্ষ্য সামনে রেখে ইসলামপন্থীদের সাথে আওয়ামী লীগের কৌশলগত সম্পর্ক গড়ে উঠুক না কেন, তাতে ইসলামপন্থীদের লাভবান হওয়ার খুব বেশি সম্ভাবনা নেই। জামায়াতের সাথে আওয়ামী লীগের সম্পর্ক জামায়াতের জন্য সুখকর তো হয়নি, বরং বলা যায় অনেক বেশি মূল্য দিতে হয়েছে। কারণ ক্ষমতাসীন আওয়ামী লীগে নীতিনির্ধারণে বাম ও উগ্রপন্থী সেক্যুলাররা প্রভাবশালী হয়ে ওঠে।\nঅপর দিকে আওয়ামী লীগের জন্য সমস্যা হচ্ছে, ভোটের রাজনীতির জন্য ইসলামপন্থীদের সাথে কোনো না কোনোভাবে হাত মেলানো ছাড়া কোনো পথ খোলা নেই। শেখ হাসিনা জানেন, গণমাধ্যমে হাজির হওয়া আদর্শবিচ্যুত বাম আর উগ্রপন্থী সেক্যুলারদের ভোটের রাজনীতিতে কানাকড়ির দামও নেই। টেলিভিশনের পর্দায় তারা যতটা আওয়াজ তোলেন তাদের বাচালতা সাধারণ মানুষের মনকে আরো বিক্ষুব্ধ করে তোলে। ১৯৯৬ সালের নির্বাচনেও আওয়ামী লীগকে ইসলামপন্থীদের পথ অনুসরণ করতে হয়েছে। ২০০৬ সালে চুক্তি করতে হয়েছিল। আগামীতে যেকোনো প্রতিদ্বন্দ্বিতামূলক নির্বাচন সামনে রেখে আওয়ামী লীগ মরিয়া হয়ে ইসলামপন্থীদের সাথে সম্পর্ক তৈরির চেষ্টা করবে, এটাই স্বাভাবিক। সেক্যুলাররা যে বিষয়টি উপলব্ধি করতে পারছেন না, শাহবাগ ভোটের রাজনীতিতে আওয়ামী লীগের কোনো অ্যাসেট নয়, বরং শাপলা চত্বর হয়ে উঠতে পারে বিপজ্জনক। ইসলামপন্থী রাজনৈতিক দল ও সামাজিক সংগঠনগুলোর সাথে আওয়ামী লীগের এই কৌশলগত সম্পর্কের মাত্রা ও পরিণতি এ দেশের ইসলামপন্থীরা কতটা উপলব্ধি করতে পারবেন তা অবশ্য দেখার বিষয়।


সাংবাদিক আক্তারকে লাঞ্ছিত ও প্রাণনাশের হুমকি দিলো সেচ্ছাসেবক দল নেতা মোক্তার – SSTV\nHome / আইন ও আদালত / সাংবাদিক আক্তারকে লাঞ্ছিত ও প্রাণনাশের হুমকি দিলো সেচ্ছাসেবক দল নেতা মোক্তার\nসাংবাদিক আক্তারকে লাঞ্ছিত ও প্রাণনাশের হুমকি দিলো সেচ্ছাসেবক দল নেতা মোক্তার\nবন্দর প্রতিনিধি : বন্দরে সেচ্ছাসেবক দল নেতা মোক্তার হোসেন এর বিরুদ্ধে দৈনিক খোলা কাগজের বন্দর প্রতিনিধি সাংবাদিক মো. আক্তার হোসেনকে প্রাণনাশের হুমকি দেয়ার অভিযোগ উঠেছে। এছাড়াও তথ্য সংগ্রহকালে বাধা প্রদানসহ তাকে শারিরিকভাবে লাঞ্চিত করেছে মোক্তার হোসেন ও তার সন্ত্রাসী বাহিনী। এ ঘটনায় বন্দর থানায় একটি সাধারন ডায়রি করেছে সাংবাদিক আক্তার হোসেন।\nজানা গেছে, গত ২১শে মে শনিবার বন্দর উপজেলার ধামগড় ইউনিয়নের ৩নং ওয়ার্ডের লাঙ্গলবন্দ এলাকার শ্রী শ্রী ললিসাধু আশ্রমে করোনাকালিন সময়ে স্বাস্থবিধির কোন বালাই না রেখে অনেক লোকসমাগম করে অনুষ্ঠানের আয়োজন করা হয়। যা দেখে সংবাদের তথ্য ও ছবি সংগ্রহ করতে গেলে সাংবাদিক আক্তারকে বাধা প্রদান করে মোক্তার ও তার অন্যতম সহযোগী নুরুজ্জমান। এরপর সে সংবাদ যেন প্রকাশ না হয় এজন্য অকথ্য ভাষায় গালমন্দও হুমকী প্রদান করা হয়। শুধু তাই নয়, একপর্যায়ে সাংবদিক আক্তারকে কিছু দূর সামনে ডেকে নিয়ে শারিরিকভাবে লাঞ্ছিত করা হয়েছে।\nপ্রসঙ্গত, বিএনপি’র অঙ্গসংগঠন নারায়ণগঞ্জ মহানগর সেচ্ছাসেবক দলের ধর্ম বিষয়ক সম্পাদক মোক্তার হোসেন একজন সন্ত্রাসী প্রকৃতির লোক। তার বিরুদ্ধে বন্দর থানায় রাষ্ট্রিয় সম্পত্তি জালাও পোড়াও করে ধ্বংস করার অভিযোগে মামলা রয়েছে। এছাড়াও এই মোক্তার হোসেন এর অন্যতম সহযোগী নুরুজ্জামান মোল্লার বিরুদ্ধেও রয়েছে নানা অভিযোগ। তবে নুরুজ্জামান মোল্লা একটি বিশেষ পেশার পরিচয়ে অসংখ্য অপরাধের আড়ালে ভিন্ন রকম জগৎ সৃষ্টি করেছে। পারিবারিক, সামাজিকভাবেও রয়েছে বিস্তর অভিযোগ।\nএ বিষয়ে অভিযুক্ত সেচ্ছাসেবক দলের ধর্ম বিষয়ক সম্পাদক মোক্তার হোসেন এর সাথে কথা হলে তিনি বলেন, আমার সাথে এসে সাক্ষাত করেন। একাধিকবার বুঝিয়ে বলা হলেও তিনি মুঠোফোনে কোন বক্তব্য দিতে রাজি হননি। তাই অভিযোগের প্রেক্ষিতে মোক্তার হোসেনের কোন মন্তব্য পাওয়া যায়নি।\nতবে সেচ্ছাসেবক দল নেতা মোক্তার হোসেনের সাফাই করে নুরুজ্জামান মোল্লা জানায়, হিন্দু সম্প্রদায়ের একটি অনুষ্ঠানে আক্তার হোসেন সেখানে গিয়ে তাদের বাধা দেয় এবং করোনার কথা বলে তাদের ছবি তুলে। এর কারণে এখানকার মানুষ জন নারায়ণগঞ্জ শহর থেকে এসেছে তারা বিষয়টি নিয়ে মাইন্ড করে। এ ঘটনায় আশ্রম কমিটি আমাকে ফোন করে নিলে আমি তাদের কাছ থেকে ক্ষমা চেয়ে বিদায় করে দেই। আক্তার বিষয়টি না মেনে এই করবে, সেই করবে বলে আমার সাথে খুব খারাপ ব্যবহার করেছে।\nতিনি বলেন, মারধরের কোন ঘটনা ঘটেনি। ধাক্কাধাক্কির ঘটনা ঘটছে। ধর্মীয় অনুভুতিতে আঘাত হানছে, আমি তার পক্ষ থেকে ক্ষমা চাইলাম। তিনি প্রশ্ন করেন, আমাদের মাজারে গিয়ে যদি কেউ হঠাৎ করে ছবি তুলে ফেলে আমরা কি বিভ্রান্ত হবো না ? আশ্রমে হিন্দু সম্প্রদায়ের যত লোক আছে তারা খাসি মানত করে মুরগী মানত করে এগুলো জবাই করে পাক করে গরীবকে খাওয়ায়। সেখানে কি আমার সাংবাদিকতা চলবে। আমি সেটাই বুঝাতে চেয়েছি। মারধরের বিষয়ে তিনি বলেন, এই বিষয়টি জানতে হলে স্পটে আসতে হবে। মোক্তারের সাথে যদি কোন কিছু হয়ে থাকে সেটা পুরোনো একটা ঘটনাকে নিয়ে।\nএদিকে সাংবাদিক আক্তার জানায়, তারা তো আমার উপর সন্ত্রাসীর মত হামলা চালালো। এখন বিভিন্নভাবে সোশ্যাল মিডিয়ায় কোনরকম প্রমান ছাড়াই ভিত্তিহীন অপপ্রচার চালাচ্ছে। একটি নিউজ পোর্টালে বানোয়াট সংবাদও প্রকাশ করিয়েছে এবং সেখানে আমার বক্তব্য না নিয়ে তাদের মনগড়া বক্তব্য আমার নামে চালিয়েছে। এতে তারা আমার সম্মান নষ্ট করার পাঁয়তারা করছেন, আমি খুব শিঘ্রই আইনের সহযোগীতা নিবো। আর আমি তথ্য পেয়েছিলাম বিধায় কামতাল ফাঁড়ির ইনচার্জকেও এ বিষয়ে অবগত করেছি, তিনিও কোন অনুমতি দেননি এবং জানেনা। তবে আমি কোন ধর্মীয় অনুভূতিতে আঘাত আনি নি। অথচ যারা এই অপপ্রচারে নেমেছে তারা নিজেরাই বিশেষ পেশার সম্মানটাকে নষ্ট করছে।\nPrevious রূপগঞ্জে দাবিকৃত চাঁদার টাকা না পেয়ে হামলা ভাংচুর লুটপাট\nNext দেশে আবারো বাড়ল করোনার মৃত্যু


পদ্মা ব্যাংককে রাষ্ট্রীয় ব্যাংকগুলোর সাথে একিভূত করার বিষয়ে মতামত জানালো কেন্দ্রীয় ব্যাংক. | অর্থনীতি | Bdtype Today Bangla Breaking News Entertainment All The Time\nপদ্মা ব্যাংককে রাষ্ট্রীয় ব্যাংকগুলোর সাথে একিভূত করার বিষয়ে মতামত জানালো কেন্দ্রীয় ব্যাংক.\nরাষ্ট্রীয় মালিকানাধীন সোনালী, জনতা, অগ্রণী, রূপালী বা বিডিবিএলের সাথে একীভূত করার জন্যে পদ্মা ব্যাংক গত ৮ জুলাই, ২০২১ অর্থমন্ত্রণালয়ের আর্থিক প্রতিষ্ঠান বিভাগে আবেদন করে। অবশেষে বাংলাদেশ ব্যাংক আনুষ্ঠানিকভাবে পদ্মা ব্যাংকের এ আবেদন নিয়ে তাদের মতামত উপস্থাপন করেছে।\nএতে পদ্মা ব্যাংকের প্রস্তাবকে গ্রহণ না করে তাদের করণীয় নির্দেশিকা তুলে ধরা হলো। বাংলাদেশ ব্যাংকের মতে পদ্মা ব্যাংকের উচিত সরকারি বা রাষ্ট্রীয় মালিকানাধীন ব্যাংকের সাথে একিভূত না হয়ে বরং বিদেশ ব্যাংক থেকে বিনিয়োগ এনে দায় বা ঘাটতি পরিশোধ করা। অথচ ভবিষ্যতে বড় কোনো বিপদের হাত থেকে রক্ষা পাওয়ার জন্যে পদ্মা ব্যাংকে রাষ্ট্রীয় মালিকানাধীন ব্যাংকের সাথে একিভূত করার গুরুত্ব উপস্থাপন করেছে বিভিন্ন আঙ্গিকে।\nএ বিষয়ে জানতে চাইলে বাংলাদেশ ব্যাংকের মুখপাত্র ও নির্বাহী পরিচালক মো: সিরাজুল ইসলাম জানান পদ্মা ব্যাংকের প্রস্তাবটি ব্যাংক কোম্পানি আইনের সাথে মোটেই সামঞ্জস্য নয়। তাদের উচিত বিদেশ থেকে বিনিয়োগ এনে উক্ত সমস্যার সমাধান করা।


ফেনীতে সাংবাদিকদের নিয়ে পরিবার পরিকল্পনা বিভাগের কর্মশালা\n০ মিনিট আগের আপডেট ; সন্ধ্যা ০৬:৪২ ; রবিবার ; আগস্ট ২৫, ২০১৯\nপ্রকাশিত : ২০:৩৬, জানুয়ারি ০৪, ২০১৬ | সর্বশেষ আপডেট : ২০:৪৩, জানুয়ারি ০৪, ২০১৬\nআজ সোমবার (৪ জানুয়ারি) ফেনীতে পরিবার পরিকল্পনা অধিদফতরের আইইএম ইউনিট-এর উদ্যোগে জেলা পরিবার পরিকল্পনা কার্যালয়ের আয়োজনে ‘ছোট পরিবার ধারণার উন্মেষ, গর্ভকালীন পরিচর্যা, নিরাপদ মাতৃত্ব, গর্ভোত্তর যত্ন, নবজাতকের যত্ন ও পুষ্টি’ বিষয়ে জেলা পর্যায়ে প্রিন্ট ও ইলেক্ট্রনিক মিডিয়া কর্মীদের নিয়ে অবহিতকরণ কর্মশালা অনুষ্ঠিত হয়েছে।\nফেনীর পরিবার পরিকল্পনার উপ-পরিচালক ইফতেখার আহমেদ চৌধুরীর সভাপতিত্বে জেলা প্রশাসকের কার্যালয় সভাকক্ষে অনুষ্ঠিত কর্মশালায় প্রধান অতিথি ছিলেন জেলা প্রশাসক মো. হুমায়ুন কবীর খোন্দকার। বিশেষ অতিথি ছিলেন অতিরিক্ত জেলা প্রশাসক (সার্বিক) এনামুল হক, রিসোর্স পারসন হিসেবে ছিলেন জেলা তথ্য কর্মকর্তা মো. ওয়ালিউল্ল্যাহ, সহকারী পরিচালক (সিসি) ডা. এস এম আবদুল্লাহ আল মামুন এবং পরিবার পরিকল্পনা অধিদফতরের আইইএম ইউনিটের কর্মকর্তা রেহেনা ফেরদৌসী।\nঅনুষ্ঠানে ফেনী প্রেসক্লাব এবং রিপোর্টার্স ইউনিটির সভাপতি, সাধারণ সম্পাদকসহ ৪০ জন সাংবাদিক ছিলেন। পরিবার পরিকল্পনা, মা ও শিশু স্বাস্থ্যসেবা কার্যক্রমের নানা সীমাবদ্ধতা নিয়ে আলোচনায় অংশ নেন তারা।\nরুমিন ফারহানার আবেদন নিয়ে ‘তোলপাড়’\nমীর কাসেম আলীর আপিল শুনানি কাল\nসাইনবোর্ড নেই ঝুঁকিপূর্ণ ভবনের


Parambrata Chatterjee met Anubrata Mondal in Bolpur, Entertainment News: বোলপুরের সার্কিট হাউসে জমিয়ে আড্ডা-লাঞ্চ, 'কেষ্ট'র প্রশংসায় পঞ্চমুখ পরমব্রত | Indian Express Bangla\nparambrata chatterjee met anubrata mondal in bolpur\nহঠাৎ অনুব্রত মণ্ডলের সঙ্গে সাক্ষাৎ পরমব্রতর! ‘ব্রত’কথা নিয়ে সরগরম সিনেপাড়া থেকে রাজনৈতিক মহলের অন্দর।\nJuly 30, 2021 7:46:20 pm\nঅনুব্রত মণ্ডলের সঙ্গে সাক্ষাৎ পরমব্রত চট্টোপাধ্যায়ের\nইন্ডাস্ট্রিতে পরমব্রত চট্টোপাধ্যায় (Parambrata Chatterjee) বামপন্থী সমর্থক বলেই পরিচিত। সেই পরিচালক-অভিনেতাই শুক্রবার দুপুরে ঘণ্টা খানেক ধরে একান্তে মিটিং করলেন তৃণমূলের ডাকসাইটে নেতা-সাংসদ অনুব্রত মণ্ডলের সঙ্গে। বোলপুরের সার্কিট হাউজে বসেছিল তাঁর আড্ডা। ২ ঘণ্টা আলাপচারিতার পাশাপাশি বীরভূমের কেষ্টর সঙ্গে কবজি ডুবিয়ে মধ্যহ্নভোজনও সারলেন পরমব্রত। হঠাৎ কেন এই সাক্ষাৎ? কী কথা-ই বা হল দুজনের মধ্যে? প্রশ্ন তুলে সেই ‘ব্রত’কথা নিয়েই এখন সরগরম সিনেপাড়া থেকে রাজনৈতিক মহলের অন্দর।\nতাহলে কি পরমব্রত চট্টোপাধ্যায়ও রাজনীতির ময়দানে নামছেন? যোগ দিচ্ছেন ঘাসফুল শিবিরে? বিধানসভা ভোটের আগে তাঁর খানিক রং-হীন অবস্থান ছিল বটে! তবে এবার অনুব্রত মণ্ডলের সঙ্গে অভিনেতার সাক্ষাৎকে কিন্তু একেবারেই জল্পনা ভাবতে নারাজ সেখানকার মানুষজন। অতঃপর এইসব প্রশ্নও তুলেছেন তাঁরা। সার্কিট হাউজের বাইরেও এদিন এই কৌতূহল নিয়ে উপচে পড়েছিল সাংবাদিকদের ভীড়।\n[আরও পড়ুন: ‘বিজেপি ছেড়ে কি চপশিল্পে মন দিলেন?’, তনুশ্রীকে কটাক্ষ নেটদুনিয়ায়]\nকী বলছেন পরমব্রত? অভিনেতা-পরিচালকের উত্তর, “মাঝেমধ্যে বীরভূমে আসি। এবারও ব্যক্তিগত একটা কাজে এসেছি। অনুব্রতবাবুর সঙ্গে কথা হল ফোনে। উনি-ই বললেন, একসঙ্গে দুপুরে লাঞ্চ করার কথা। তাই এটা একটা সৌজন্য সাক্ষাৎ করতে আসা মাত্র। কুশল বিনিময় করেছি শুধু।”\nপাশাপাশি সাফ এও জানিয়ে দিয়েন যে, আমার রাজনৈতিক চিন্তাভাবনা, মতামত আছে বটে, তবে নির্দিষ্ট কোনও দলের হয়ে নয়। রাজনীতিতে সরাসরি যোগ দেওয়ার কোনও ভাবনা-ই নেই। পাশাপাশি কেষ্ট-র প্রশংসাও করতে ছাড়লেন না পরমব্রত। বললেন, “অনুব্রত মণ্ডল দারুণ একজন মানুষ। কাজের ক্ষেত্রেও ভীষণ-ই দক্ষ।”\nanubrata mondalBengali NewsBolpurkolkata newsParambrata Chatterjee\nWeb Title: Parambrata chatterjee met anubrata mondal in bolpur


'ইদ' বানান নিয়ে এবার বাংলা একাডেমির ভিন্ন সুর | Ctg Times | Latest Chittagong News\nচট্টগ্রাম, ২৩জুন ২০১৭ (সিটিজি টাইমস): চিরাচরিত ‘ঈদ’ বানানে দীর্ঘ-ঈ বাদ দিয়ে হ্রস্ব-ই ব্যবহার করে ‘ইদ’ করার প্রস্তাবে দেশব্যাপী সমালোচনার মুখে পিছু হটেছে বাংলা একাডেমি। রোজার ঈদের ঠিক আগে আকস্মিক এই প্রস্তাবে বিতর্কের ঝড় উঠলে বৃহস্পতিবার ফেসবুক পেইজে পোস্ট দিয়ে একাডেমির মহাপরিচালক শামসুজ্জামান লিখেছেন, ‘ঈদ’ বানানটি বাঙালি ঐতিহ্যের সাথে মিশে আছে।\nএকাডেমির মহাপরিচালক লিখেছেন, ‘বাংলা একাডেমির আধুনিক বাংলা অভিধানে প্রথম বানান হিসাবে ‘ঈদ’ এবং বিকল্প বানান ‘ইদ’ দেয়া আছে। প্রথম বানানটি প্রচলিত; ২য় বানানটি সংস্কারকৃত। কোনো মানুষ দীর্ঘকাল কোনো বানান ব্যবহার করলে তা ঐতিহ্যে পরিণত হয়ে যায়। ‘ঈদ’ বানানটি তেমনি। অতএব, দুটি বানানই ব্যবহার করা যায়।’\nশেষ পর্যন্ত ‘ঈদ’ বানান নিয়ে বিবৃতি দেয়ায় শামসুজ্জামান খানকে ধন্যবাদ নিয়ে সেই পোস্টে নুরুন্নবী বেলাল নামের একজন সাহিত্যপ্রেমি মন্তব্য করেন-‘আংশিকভাবে ধন্যবাদ স্যার, বিষয়টি আংশিক খোলাসা করার জন্য, তবে ঈদ যেহেতু আরবি শব্দ আইন+ইয়া+দাল= ঈদ, সেহেতু এটার সংস্কার না করলেও চলত, কারন আরবিতে ইদ-এর অন্য অর্থ আছে!’\nএর জবাবে শামসুজ্জামান খান বলেন, ‘সমস্যা হলো আরবি ব্যাকরণ আর বাংলা ব্যাকরণের নিয়ম এক নয়। আরবি ব্যাকরণের নিয়ম এক্ষেত্রে মানলে বহু ক্ষেত্রে সমস্যা দেখা দেবে।’\nদুদিন ধরে দেশের সচেতন মহলে ঈদ বানান পরিবর্তনে বাংলা একাডেমির প্রস্তাবে তীব্র আলোচনা-সমালোচনা চলছে দেশের ভাষা ও সাহিত্য অঙ্গনে। সাহিত্য সমালোচক, কবি ও ভাষাতাত্ত্বিক সাখাওয়াত টিপু তার ফেসবুকে লিখেছেন, ‘’ইদ’ নয়, লিখুন ‘ঈদ’। ‘ইদ’ শব্দ ভুল! এক ভাষা থেকে অন্য ভাষার শব্দ তার ভাব ও ধ্বনিগতভাবে শব্দ আত্তীকরণ করে। গায়ের জোরে শব্দ বিকৃতকরণ ভাষার ফ্যাসিবাদ। এটা বল প্রয়োগের সংস্কৃতি!’\nজগন্নাথ বিশ্ববিদ্যালয়ের বাংলা বিভাগের সহকারী অধ্যাপক রাহেল রাজীব লিখেছেন, ‘একসময় বিদেশি শব্দ Dacca থেকে Dhaka করা হয়েছে, তাতে ঢাকা ঢাকা পড়েনি। বিদেশি শব্দের বাংলা ভাবানুবাদে, অনুবাদে বা আক্ষরিক অনুবাদে খুব বেশি প্রভাব পড়ে না। এখন তিন দশক ধরে ১৪ এপ্রিল পহেলা বৈশাখ নির্ধারিত তারিখ, কিন্তু পহেলা বৈশাখ নির্ণিত হতো পঞ্জিকা অনুসারে। পার্শ্ববর্তী বাংলা অঞ্চলে (ভারতের একটি প্রদেশ, পশ্চিমবঙ্গ) পহেলা বৈশাখ ১৫ এপ্রিল। এই ১৪ এপ্রিল নির্ধারণ করা নিয়ে কোনো প্রভাব বৈশাখে আসেনি। সুতরাং বিদেশি শব্দ ঈদ, ইদ হলে ঈদের/ইদের আচারে প্রভাব পড়বে না। পরার/পড়ার কথা না। পড়া ও পরা নিয়ে তর্ক হতে পারে!’\nএক প্রশ্নের জবাবে রাহেল রাজীব বলেন, ‘দুটোই শুদ্ধ। তবে ‘ঈদ’ ব্যবহার বাঞ্ছনীয়, ‘ইদ’ ব্যবহারও শুদ্ধ। তবে প্রেফারেন্স পাবে ঈদ। বিদেশি শব্দের বানানের ক্ষেত্রে আমরা তেমন নিয়ম মানি না। কারণ সেই ভাষাজ্ঞান আমাদের অধিকাংশ ক্ষেত্রে ভাসা ভাসা পর্যায়ের। ইংরেজি, আরবি, ফারসি, ফরাসি, স্প্যানিশ কিংবা অন্যান্য বানানের ক্ষেত্রে সহজাত প্রচলিত বানানকেই গ্রহণ করা হয়ে থাকে। আইপিএ তে বিদেশি শব্দের বাংলা শব্দ করলে অনেক সময় উচ্চারণ অযোগ্য শব্দবন্ধ তৈরি হওয়ার সম্ভাবনা থাকবে। তাই বিদেশি ভাষার ক্ষেত্রে প্রতিষ্ঠান নির্ধারিত বানানকে অনুসরণ করা ভাষার শব্দ ভাণ্ডারের জন্য যৌক্তিক’।\nঢাকা বিশ্ববিদ্যালয়ের বাংলা বিভাগের অধ্যাপক ড. বিশ্বজিৎ ঘোষ গণমাধ্যমকে বলেছেন, ‘ঈদ’ বানানে হ্রস্ব-ই ব্যবহার করার প্রস্তাব দিয়েছে অভিধানে। বাংলা একাডেমি একটি প্রস্তাব করেছে। এটি মান্য করতেই হবে এমন কোনো কথা নেই। বানানের ব্যাপারটি পরিবর্তনশীল। এককালে বানান একরকম থাকে, পরবর্তীকালে, উত্তরকালে সেই বানান পরিবর্তিত হয়ে যায়। ১৯৩৬ সাল পর্যন্ত ‘কার্তিক’ বানানে আমরা দুটো ত ব্যবহার করতাম, পূর্ব বানানে রেফ-এর পর দুটো ব ব্যবহার করতাম। কিন্তু ১৯৩৬-এর পর একটা ব ব্যবহার করতাম। এ রকম বহু বানান পরিবর্তিত হয়েছে। যেমন আরবি, জাপানি, ফরাসি ইত্যাদি বানানে আগে দীর্ঘ-ঈ ব্যবহার করা হতো, এখন আমরা হ্রস্ব-ই ব্যবহার করি। বাংলা একাডেমি যেটি বলতে চায় সেটি হলো, বিদেশি শব্দের অন্তিমে সব সময় হ্রস্ব-ই ব্যবহার করতে হবে। কলকাতার আনন্দবাজার গোষ্ঠী যেমন চীন শব্দে হ্রস্ব-ই ব্যবহার করে চিন লিখে, গ্রীক তারা লেখে গ্রিক হিসেবে’।\nএকটি বেসরকারি টেলিভিশন চ্যানেল থেকে অধ্যাপক বিশ্বজিৎ ঘোষকে জিজ্ঞেস করা হয়, বাংলাদেশের জাতীয় কবি কাজী নজরুল ইসলাম দীর্ঘ-ঈ ব্যবহার করতেন। তাহলে কেন ঈদ বানান হ্রস্ব-ই দিয়ে লেখার প্রস্তাব আসল? এর জবাবে তিনি বলেন, ঈদ শব্দটি বাংলার এবং বাঙালির উৎসবের সঙ্গে সম্পৃক্ত। কোনো কোনো বানান থাকে যার পরিবর্তন হলে চোখে লাগে। কখনো কখনো আবেগে লাগে, কখনো কখনো বিশ্বাসে লাগে। এর ফলে সমাজে বিপরীত প্রতিক্রিয়া সৃষ্টি হতে পারে। ফেসবুকে অনেকেই এর প্রতিবাদ করে লিখছে। আমার মনে হয় কিছু কিছু শব্দ ব্যতিক্রম বানান নিয়ে থাকতে পারে। যেমন ঈদ এর বেলায় এমনটি হতে পারে। ঈদ বানান যেহেতু আমাদের অপটিকস সহ্য করে নিয়েছে, তাই আমার মনে হয় ঈদ বানান অপরিবর্তিত রাখলে অধিকাংশ বাঙালির কাছে গ্রহণযোগ্য হবে’। – ঢাকাটাইমস


নির্বাচনের আগেই বড় ধাক্কা খেল গেরুয়া শিবির, ৩ হেভিওয়েট প্রার্থীর মনোনয়ন বাতিল, আদালতে বিজেপি\nHomeLatest Newsনির্বাচনের আগেই বড় ধাক্কা খেল গেরুয়া শিবির, ৩ হেভিওয়েট প্রার্থীর মনোনয়ন বাতিল, আদালতে বিজেপি\nদৈনিক সমাচার March 22, 2021 101 viewsNo comment\nposted on Mar. 22, 2021\nদৈনিক সমাচার, ডিজিটাল ডেস্ক: নির্বাচনী ময়দানে নামার আগেই জোর ধাক্কা খেল গেরুয়া শিবির। কেরলে তিনজন এনডিএ প্রার্থীর মনোনয়ন বাতিল করল নির্বাচন কমিশন। কেরলের থালাসারি, ও কন্নুর বিধানসভায় বিজেপি প্রার্থীদের মনোনয়ন বাতিল করা হয়। উল্লেখ্য, জমা করা মনোনয়ন পত্রে নাকি বিজেপির সর্বভারতীয় সভাপতি জেপি নাড্ডার সই ছিল না।\nজানা গিয়েছে কন্নুরে বিজেপির প্রার্থী হয়েছিলেন সেই জেলার সভাপতি এন হরিদাস। এদিকে এহেন হাইপ্রোফাইল নেতার মনোনয়ন বাতিল ঘিরে তৃণমূলে জোর জল্পনা শুরু হয়েছে। এছাড়াও গুরুবায়ুর কেন্দ্রে বিজেপির রাজ্য মহিলা মোর্চার সভাপতি নিবেদিতা সুব্রমণিয়মের মনোনয়নও বাতিল হয়ে গিয়েছে।\nএদিকে শুধু বিজেপি নয়, দেবীকুলাম বিধানসভা কেন্দ্রের এআইএডিএমকে প্রার্থী ধনলক্ষ্মীর মনোনয়নও বাতিল হয়েছে। প্রসঙ্গত, দেবীকুলাম বিধানসভা কেন্দ্রে এআইএডিএমকে-কে সমর্থন জানিয়েছিল বিজেপি। এই আবহে যেসব প্রার্থীদের মনোনয়ন বালিত হয়েছে, তারা কমিশনের এই সিদ্ধান্তের বিরুদ্ধে আদালতে আবেদন জানিয়েছেন।\nআগামী ৬ এপ্রিল থেকে ভোটাভুটি হবে কেরলে। এমতাবস্থায় সিভোটার জনমত সমীক্ষার রিপোর্ট সামনে আসায় অস্বস্তিতে কেরল বিজেপি। অন্যদিকে ফের ক্ষমতায় ফিরছে বামেরা, এমনটাই বলছে জনমত সমীক্ষার রিপোর্ট। মোট ১৪০টি আসনে হবে বিধানসভা নির্বাচন হতে চলেছে কেরলে। মনোনয়ন জমা দেওয়ার শেষ দিন ছিল ১৯ মার্চ।\nএ বছর বিধানসভা নির্বাচনে ১৪০-এর মধ্যে ৭৭-৮৫টি আসনে জয়লাভের সম্ভাবনা রয়েছে এলডিএফের, জানাল সমীক্ষা। পাশাপাশি গত বিধানসভা নির্বাচনের ৪৭টি আসনের রেকর্ড ভেঙে এ বছর প্রায় ৫৪-৬২টি আসন ঝুলিতে পুরবে কংগ্রেস সমর্থিত ইউডিএফ, বলছে সিভোটার সমীক্ষা। কেরলজুড়ে লাগাতার প্রচারের পরেও মাত্র ০-২ আসনেই আটকে যেতে পারে বিজেপি।\nদেয়নি কোনো পাকা ঘর, তবুও মোদীর সঙ্গে ঝুপড়িবাসীর ছবি দেখিয়ে দেদার প্রচার বিজেপির!\nবাংলাকে উত্তরপ্রদেশ হতে দেব না, হুঙ্কার দেবাংশুর\nরাজ্যজুড়ে বিক্ষিপ্ত অশান্তির মধ্যেই চলছে তৃতীয় দফার ভোটগ্রহণ\nচিদম্বরমকে গ্রেফতার করতে পারবে না সিবিআই, ইডি! নির্দেশ আদালতের\nকরোনার ওষুধ ও ভ্যাকসিন সহ বিশাল অঙ্কের আর্থিক দুর্নীতির অভিযোগ ব্রাজিলের প্রেসিডেন্টের বিরুদ্ধে\nহৃদরোগে আক্রান্ত হয়ে প্রয়াত চুনী গোস্বামী, ফুটবলজগতে শোকের ছায়া


র‍্যাংকিংয়ে পঞ্চম স্থানে উঠা কঠিন হবে বাংলাদেশের জন্য? – BD – Sports Center\nর‍্যাংকিংয়ে পঞ্চম স্থানে উঠা কঠিন হবে বাংলাদেশের জন্য?\nআয়ারল্যান্ডে ত্রিদেশীয় সিরিজে বুধবার শেষ ম্যাচ নিউজিল্যান্ডকে পাঁচ উইকেটে হারিয়ে আইসিসি ওয়ানডে র‍্যাংকিংয়ে ৭ম স্থান থেকে প্রথমবারের মতো ৬ষ্ঠ স্থানে উঠে এসেছে বাংলাদেশ ক্রিকেট দল। তবে র‍্যাংকিংয়ে আরো এগুতে দীর্ঘ সময় ধরে অপেক্ষা করতে হতে পারে বাংলাদেশ দলকে।\nগতকাল নিউজিল্যান্ডকে হারানোর পর ওয়ানডে র‍্যাংকিংয়ে ৬ষ্ঠ স্থানে থাকা শ্রীলঙ্কাকে হটিয়ে ৯৩ পয়েন্ট নিয়ে এই অবস্থান নিজেদের করে নেয় বাংলাদেশ দল। টাইগারদের আগে রয়েছে ইংল্যান্ডরা। ১১১ পয়েন্ট নিয়ে পঞ্চম স্থানে রয়েছে ইংলিশরা। এর দ্বারা বুঝা যায় ইংল্যান্ড থেকে আরো ১৮ পয়েন্ট পিছিয়ে রয়েছে বাংলাদেশ।\nপ্রত্যেক সিরিজেই, গাণিতিক সূত্রের ভিত্তিতে প্রত্যেক দলই কিছু পয়েন্ট অর্জন করে।এই পদ্ধতি ভিত্তি করে দুটি ফ্যাক্টরের উপর। সিরিজের ফল অনুযায়ী এবং ঐ সিরিজের দুই দলের রেটিংয়ের উপর। এবং উভয় দলের নতুন পয়েন্টকে সিরিজের ফলাফল কিংবা ম্যাচের ফলাফলের উপর ভিত্তি করে দলগুলোর নতুন রেটিং হালনাগাদ করা হয়।\nবাংলাদেশ দলের পরবর্তী মিশন ইংল্যান্ড এবং ওয়েলসে অনুষ্ঠিত হতে যাওয়া আইসিসি চ্যাম্পিয়ন্স ট্রফিতে। যেখানে বাংলাদেশের সঙ্গী স্বাগতিক ইংল্যান্, অস্ট্রেলিয়া এবং নিউজিল্যান্ডের মতো শক্তিশালী দল। র‍্যাংকিংয়ে তিন দলই রয়েছে বাংলাদেশের উপরে, তাই চ্যাম্পিয়ন্স ট্রফিতে তাঁদেরকে হারাতে পারলে বাড়বে টাইগারদের পয়েন্ট।\nমে 26, 2017 Rakib Mahmudক্রিকেটআইসিসি, বাংলাদেশ\nPrevious Post মাহমুদউল্লাহর সমলোচকদের কড়া জবাব দিলেন আশরাফুল\nNext Post চ্যাম্পিয়ন্স ট্রফির ইতিহাসে সেরা পাঁচ ব্যাটিং ও বোলিং


দাদুকে বিয়ে করতে নাতনির অনশন!\nHome / সংবাদ / দাদুকে বিয়ে করতে নাতনির অনশন!\nদাদুকে বিয়ে করতে নাতনির অনশন! – বিয়ের দাবিতে এক তরুণী তার প্রেমিক নানার বাড়িতে অনশন চালিয়ে যাচ্ছেন। চাঞ্চল্যকর ঘটনাটি জামালপুরের ইসলামপুর উপজেলার গোয়ালেরচর ইউনিয়নের সভারচর গ্রামের। এ ব্যাপারে আইনগত প্রতিকার চেয়ে মঙ্গলবার (২২ ডিসেম্বর)\nওই তরুণীর বাবা বাদী হয়ে ইসলামপুর থানায় লিখিত অভিযোগ দায়ের করেছেন।স্থানীয়রা জানান, সভারচর পশ্চিমপাড়ার জহুরুল হকের ২২ বছর বয়সী মেয়ে পার্শ্ববর্তী মৃত সাহেব আলীর ছেলে সাদ্দাম শেখের সঙ্গে প্রেমের সম্পর্কে জড়িয়ে পড়েন। সাদ্দাম সম্পর্কে মেয়েটির নানার\nচাচাতো ভাই। অনশনকারী তরুণীর দাবি, বছর খানেক আগে পার্শ্ববর্তী মোহাম্মদপুর গ্রামে তার বিয়ে হয়েছিল। কিন্তু বিয়ের পর থেকেই দুঃসম্পর্কের নানা সাদ্দাম তাকে প্রেমের প্রস্তাব দেন। এক পর্যায়ে তিনি প্রেমের ফাঁদে পড়ে পাঁচ মাস আগে সাদ্দামের প্ররোচনায় স্বামীকে\nতালাক দেন।স্বামীকে তালাকের পর তিনি প্রেমিক সাদ্দামকে বিয়ের জন্য চাপ দিলে তালবাহানা করতে থাকেন। এক পর্যায়ে গত ১৬ ডিসেম্বর রাতে তিনি সাদ্দামের বাড়িতে বিয়ের দাবিতে অনশন শুরু করেন। এ ঘটনার দু’দিন পর সাদ্দাম আত্মগোপন করেন।ইসলামপুর থানার উপ-\nপরিদর্শক (এসআই) আবু রায়হান জানান, এ ব্যাপারে অভিযোগ পেয়েছি। ঊর্ধ্বতন কর্তৃপক্ষের সঙ্গে আলোচনা করে প্রয়োজনীয় আইনগত ব্যবস্থা নেওয়া হবে। এক পর্যায়ে গত ১৬ ডিসেম্বর রাতে তিনি সাদ্দামের বাড়িতে বিয়ের দাবিতে অনশন শুরু করেন। এ ঘটনার দু’দিন পর সাদ্দাম আত্মগোপন করেন। ইসলামপুর থানার উপ-পরিদর্শক (এসআই) আবু রায়হান জানান, এ ব্যাপারে অভিযোগ পেয়েছি। ঊর্ধ্বতন কর্তৃপক্ষের সঙ্গে আলোচনা করে প্রয়োজনীয় আইনগত ব্যবস্থা নেওয়া হবে।\nPrevious এই ৩ জেলায় বাড়বে শীত, হতে পারে খানিক বৃষ্টি, জানালো আবহাওয়া দপ্তর!\nNext প্রাকৃতিক উপায়ে ত্বক ফর্সা করার ঘরোয়া টিপস!


স্কাউটসের ত্রিবার্ষিক সাধারণ সভা অনুষ্ঠিতস্কাউটসের ত্রিবার্ষিক সাধারণ সভা অনুষ্ঠিত – Daily Sunam Kantha\nস্কাউটসের ত্রিবার্ষিক সাধারণ সভা অনুষ্ঠিত\nসুনামগঞ্জ সদর উপজেলা স্কাউটসের ত্রিবার্ষিক সাধারণ সভা অনুষ্ঠিত হয়েছে। মঙ্গলবার দুপুরে শহরের লঞ্চঘাট এলাকায় সদর উপজেলা স্কাউটস ভবনে এই সভা অনুষ্ঠিত হয়।\nসদর উপজেলা নির্বাহী কর্মকর্তা মো. ইমরান শাহরীয়ারের সভাপতিত্বে ও সদর উপজেলা স্কাউটসের যুগ্ম-সাধারণ সম্পাদক মো. বুরহান উদ্দিনের সঞ্চালনায় অনুষ্ঠিত সভায় বক্তব্য রাখেন জেলা স্কাউটসের সাধারণ সম্পাদক তাহির আলী তালুকদার, সদর উপজেলা মাধ্যমিক শিক্ষা অফিসার অশোক রঞ্জন পুরকায়স্থ, উপজেলা প্রাথমিক শিক্ষা অফিসার এনামুর রহীম বাবর, সদর উপজেলা স্কাউটস কমিশনার মো. গিয়াস উদ্দিন, সাধারণ সম্পাদক নুরুল আনোয়ার ফেরদৌস, কোষাধ্যক্ষ মো. আবুল কাশেম, স্কাউটস লিডার মো. সোহেল আলম প্রমুখ।\nসাধারণ সভা শেষে সুনামগঞ্জ সদর উপজেলার নির্বাহী কর্মকর্তা মো. ইমরান শাহরীয়ারকে সভাপতি, কমিশনার নাসরিন আক্তার খানম, সাধারণ সম্পাদক নুরুল আনোয়ার ফেরদৌস ও কোষাধ্যক্ষ মো. আবুল কাশেমসহ সদর উপজেলা স্কাউটসের ৩৩ সদস্যবিশিষ্ট ৩ বছরের জন্য নতুন কমিটি গঠন করা হয়।


1. কোনো জীবের নির্দিষ্ট ক্রোমোসোমের একই লোকাসে অবস্থিত বিপরীত জিনগুলোকে কী বলে?\n2. নিষেকের পূর্বে কোনটিতে শস্য উৎপন্ন হয়?\n3. যে জিন নন- অ্যালিলিক জিনের বৈশিষ্ট্য প্রকাশে বাধা দেয়, তাকে কী বলে?\nঅসম্পূর্ণ প্রকটতা জিন\n4. কুসিং সিনড্রোম কোন হরমোনের সাথে জড়িত?\n5. টার্সাল _______ টি অস্থির সমন্বয়ে গঠিত।\n6. মূত্রের pH কত?\n7. ডান ফুসফুসে কয়টি লোব আছে?\n8. মনোস্যাকারাইডের _______ % গলুকোজ হিসেবে শোষিত হয়।\n9. কোন নদীকে বাংলাদেশের মৎস্য খনি বলা হয়?\n10. মূত্রথলির কত মিলিলিটার সূত্র ধারন করতে পারে?\n700- 750 ml\n810 - 580 ml\n850 - 900ml\n11. গাছের মূলে বহিঃপ্রাচীর-\n12. কোনটি ফল নয়?\n13. ক্রোমোসোমের প্রধান উপাদান কোনটি?\nFat and DNA\n14. আলুর গাছের ক্রোমোসোমের সংখ্যা কয়টি?\n15. ইউনেস্কো কত সালে সুন্দরবনকে বিশ্ব ঐতিহ্য হিসেবে ঘোষণা করে?\n16. কোন উদ্ভিদের পাতা লিগনিন সঞ্চয় করে?\n17. কোনটি সালফারযুক্ত অ্যামাইনো এসিড?\n18. মানুষের রক্তের pH কত?\n19. বৃক্কে আলট্রা ফির্ট্রেশন পদ্ধতি কোথায় সম্পন্ন হয়?\n20. মানুষের দেহে অটোসোমের সংখ্যা কত?\n21. প্রোটিন উৎপাদনের অত্যাবশ্যকীয় কোনটি?\n22. কোন গ্রুপের রক্তকে ’সর্বজনীন দাতা’ হয়?\n23. কোনটিকে নিউক্লিক এসিডের ভান্ডার বলা হয়?\n24. সুক্রোজ α -D গ্লুকোজ এবং β-D ফ্রুটোজের কত নম্বর কার্বনের মাঝে গ্লাইকোসাইড বন্ধন সৃষ্টি হয়?\n25. মনোহাইব্রিড ক্রসের ক্ষেত্রে F₂ বংশে ফিনোটাইপিক অনুপাত কত হবে?


কিয়েভ দখলে ‘ব্যর্থ হয়েও’ থামছে না রাশিয়া! - Vikaspedia\nকিয়েভ দখলে ‘ব্যর্থ হয়েও’ থামছে না রাশিয়া!\nইউক্রেনে সামরিক অভিযান শুরুর পর ২৫ দিনেও দেশটির রাজধানী কিয়েভ দখলে নিতে পারেনি রুশ সেনারা। তাদের প্রাথমকি অভিযান ব্যর্থ হয়েছে।\nশুধু তাই নয়, ইউক্রেনের শাসনব্যবস্থা পরিবতনের চেষ্টা করেও তারা সফল হতে পারেনি।\nযুদ্ধ অধ্যয়ন ইনস্টিটিউট (আইএসডব্লিউ) এমন দাবি করেছে বলে রোববার (২০ মার্চ) এক প্রতিবেদনে জানিয়েছে কাতারভিত্তিক সংবাদমাধ্যম আল-জাজিরা। পরবর্তীতে রাশিয়ার কী করা উচিত, সে বিষয়েও পরামর্শ দেওয়া হয়েছে।\nযুক্তরাষ্ট্রভিত্তিক ওই গ্রুপটি বলছে, এমন পরিস্থিতিতে অবশ্যই রাশিয়ার উচিত হবে চলমান অভিযান বন্ধ করা। একই সঙ্গে দীর্ঘ বিরতি গ্রহণ করে একটি নতুন পরিকল্পনা গ্রহণ করা। সেই নতুন প্রচারণার জন্য সংস্থান তৈরি করা, সেটা হলেই এটি আবার চালু করা।\nকিন্তু রুশ সামরিক বাহিনী এখনো সেই পদ্ধতি গ্রহণ করেনি এবং এই ‘চূড়ান্ত অভিযানে’ গতি ফিরিয়ে আনার প্রচেষ্টা চালিয়ে যাচ্ছে বলেও জানায় আইএসডব্লিউ।\nআইএসডব্লিউ জানায়, এর ফলে ইউক্রেনজুড়ে অচলাবস্থার সৃষ্টি হয়েছে। প্রায় মাসব্যাপী রক্তাক্ত যুদ্ধ চলছে।\nএই যুদ্ধে গোলাবর্ষণের পাশাপাশি বিভিন্ন ধরনের ক্ষেপণাস্ত্র হামলা চালিয়ে যাচ্ছে রুশ সেনারা। শুক্রবার (১৮ মার্চ) ইউক্রেনে প্রথমবারের মতো নতুন কিনঝাল ‘হাইপারসনিক’ ক্ষেপণাস্ত্র ব্যবহার করেছে রাশিয়া। ইউক্রেনের পশ্চিমে একটি অস্ত্র ভাণ্ডার ধ্বংস করতে এই ‘ভয়ংকর’ অস্ত্র ব্যবহার করা হয় বলে জানায় রুশ প্রতিরক্ষা মন্ত্রণালয়।


গাড়ি থেকে টেনে নামিয়ে গণধর্ষণ ১০ মহিলাকে! – United news 24\nগাড়ি থেকে টেনে নামিয়ে গণধর্ষণ ১০ মহিলাকে!\nPosted by: al-zabed in ফোর টপ 25/02/2016\t0 67 Views\nজাঠ বিক্ষোভ চলাকালীন গত সোমবার রাতে মুরথাল গ্রামে জাতীয় সড়কের উপরে দিল্লির দিক থেকে আসা বেশ কিছু গাড়ি থামিয়ে আগুন ধরিয়ে দেয় বিক্ষোভকারীরা। গাড়িগুলিতে আগুন ধরিয়ে দেওয়ায় গাড়ীর মহিলা যাত্রীদের পালানোরও উপায় ছিল না।\nগাড়ি আটকে প্রথমে তাতে আগুন ধরিয়ে দিচ্ছে একদল যুবক। তার পরে গাড়ি থেকে নামিয়ে একের পর এক মহিলাকে হাইওয়ের ধারে ক্ষেতে নিয়ে গিয়ে গণধর্ষণ করা হচ্ছে।\nজাঠ বিক্ষোভের নামে গত সোমবার এইভাবেই হরিয়ানার মুরথাল গ্রামে অন্তত ১০জন মহিলাকে গণধর্ষণের অভিযোগ উঠল। পুলিশ এই অভিযোগ অস্বীকার করলেও সংবাদপত্রের খবর দেখে স্বতঃপ্রণোদিত মামলা দায়ের করে হয়ে পঞ্জাব এবং হরিয়ানার হাইকোর্ট এই ঘটনার উচ্চপর্যায়ের তদন্তের জন্য পুলিশকে নির্দেশ দিয়েছে।\nবুধবার একটি ইংরেজি দৈনিকে দাবি করা হয়, জাঠ বিক্ষোভ চলাকালীন গত সোমবার রাতে মুরথাল গ্রামে জাতীয় সড়কের উপরে দিল্লির দিক থেকে আসা বেশ কিছু গাড়ি থামিয়ে আগুন ধরিয়ে দেয় বিক্ষোভকারীরা। গাড়িগুলিতে আগুন ধরিয়ে দেওয়ায় মহিলা যাত্রীদের পালানোরও উপায় ছিল না। এর পরে জাতীয় সড়কের পাশের ক্ষেতে নিয়ে গিয়ে অন্তত ১০জন মহিলাকে গণধর্ষণ করে জনা তিরিশের একটি দুষ্কৃতী দল। দীর্ঘক্ষণ ক্ষেতের মধ্যে পড়ে থাকার পরে মহিলাদের চিৎকার এবং কান্না শুনে স্থানীয় বাসিন্দারা তাঁদের উদ্ধার করেন। প্রত্যক্ষদর্শীদের দাবি, অভিযুক্তদের বিরুদ্ধে ব্যবস্থা নেওয়া দূরে থাক, পুলিশ ঘটনাস্থলে এসে সম্মানহানির ভয় দেখিয়ে আক্রান্ত মহিলাদের অভিযোগ দায়ের করতে মানা করে।\nএকটি ইংরেজি দৈনিকে এই খবর দেখে পঞ্জাব এবং হরিয়ানা হাইকোর্টের এক বিচারপতি ঘটনার কথা অর্ন্তবর্তী প্রধান বিচারপতির নজরে আনেন। এর পরেই স্বতঃপ্রণোদিত হয়ে অভিযোগ খতিয়ে দেখার জন্য পুলিশকে উচ্চ পর্যায়ের তদন্তের নির্দেশ দিয়েছে আদালত।\nযদিও এখনও পুলিশের দাবি, এমন কোনও ঘটনাই ঘটেনি। সোনিপতের পুলিশ সুপারও দাবি করেছেন, এই ধরনের কোনও ঘটনার অভিযোগ দায়ের হয়নি।\nPrevious: যৌনতায় অর্গাজম বা তৃপ্তি মেয়েদের শরীরে কতটা গুরুত্বপূর্ণ? জানেন কি?\nNext: আফ্রিকার শিশুকে নতুন জীবন দিলেন ভারতীয় চিকিৎসকেরা


৪ টাকা বেশি রাখায় ১০ হাজার টাকা জরিমানা – বিস্তারিত ভিতরে\nপ্রয়োজন পুরা করার জন্য মানুষ বিভিন্ন উপায়ে অর্থ উপার্জন করে। তন্মধ্যে ব্যবসা হল সবচেয়ে উত্তম এবং শ্রেষ্ঠ। নতুন খবর হচ্ছে, দুই পাতা নাপা (৫০০ মি.গ্রা) ওষুধের দাম ১৬ টাকা। কিন্তু বিক্রি করা হয় ২০ টাকায়। চার টাকা বেশি রাখায়\nএক ফার্মেসিকে ১০ হাজার টাকা জরিমানা করেছে জেলা ভোক্তা অধিদফতর। মঙ্গলবার (২৭ জুলাই) বিকেলে জাতীয় ভোক্তা অধিকার সংরক্ষণ অধিদফতর নারায়ণগঞ্জ জেলার সহকারী পরিচালক মো. সেলিমুজ্জামানের নেতৃত্বে\nবাজার অভিযানে সদর উপজেলার ভূঁইগড় এলাকায় মেসার্স জিলান মেডিকেল হলকে এ জরিমানা করা হয়। অভিযানে জেলা বাজার কর্মকর্তার প্রতিনিধি এবং জেলা পুলিশের একটি টিম উপস্থিত ছিল। এ বিষয়ে মো. সেলিমুজ্জামান বলেন, ‘মেসার্স জিলানি মেডিকেল হল দুই


এক সপ্তাহে তিন গুণী অভিনেতার মৃত্যু: শোবিজ অঙ্গনে শোক – চ্যানেল আই অনলাইন\n- চ্যানেল আই অনলাইন ১৪ সেপ্টেম্বর, ২০২০ ১৫:৩৪\nকরোনাভাইরাসের আক্রমণে বিশ্বজুড়ে থেমে আছে শুটিং, বন্ধ হয়ে গেছে থিয়েটার, প্রাণহীন হয়ে গেছে শোবিজ অঙ্গন। শুধু এতেই থেমে থাকেনি ভাইরাসটি। করোনায় সংক্রমিত হচ্ছেন বহু তারকা। প্রাণ যাচ্ছে একের পর এক শিল্পী, অভিনেতা-অভিনেত্রী কিংবা নির্মাতা সহ শোবিজ অঙ্গনে জড়িত খ্যাতিমানদের।\nশুধু করোনাতেই নয়, অন্যান্য রোগে ভুগেও এ বছর মারা গেছেন বহু গুণী ব্যক্তিত্ব। বাংলাদেশেও হচ্ছে না ব্যতিক্রম। কেউ কেউ কটাক্ষ করে দুই হাজার বিশ সালকে বলছেন ‘দুই হাজার বিষ’! গত সাত দিনের মধ্যেই বাংলাদেশ হারিয়েছে তিন গুণী অভিনেতাকে।\nতার শোক ভুলতে না ভুলতে এবার একদিনেই মারা গেলেন দুই অভিনেতা। একজন চলচ্চিত্রের দাপুটে অভিনেতা সাদেক বাচ্চু এবং অন্যজন মহিউদ্দিন বাহার। এরমধ্যে করোনায় আক্রান্ত ছিলেন সাদেক বাচ্চু।\nশ্বাসকষ্টজনিত সমস্যায় গত ৭ সেপ্টেম্বর রাত সাড়ে ১১টায় ঢামেক হাসপাতালে ভর্তি করা হয় সাদেক বাচ্চুকে। পরদিন তার করোনা পরীক্ষা করা হলে ফলাফল পজিটিভ আসে। ঢামেকে তার শারীরিক অবস্থার আরো অবনতি ঘটলে গেল শনিবার দুপুরে তাকে মহাখালীর ইউনিভার্সাল হাসপাতালে স্থানান্তরিত করা হয়। সোমবার দুপুর ১২টা ৫ মিনিটে রাজধানীর ইউনিভার্সেল মেডিকেল কলেজ হাসপাতালে চিকিৎসাধীন অবস্থায় শেষ নিঃশ্বাস ত্যাগ করেন সাদেক বাচ্চু। মৃত্যুকালে তার বয়স হয়েছিল ৬৫ বছর। তিনি দুই কন্যা ও এক পুত্রসন্তান রেখে গেছেন।\nএদিকে সোমবার ভোর পাঁচটার দিকে মহিউদ্দিন বাহার মারা গেছেন। তিনি অনেক দিন ধরে হার্ট ও কিডনিসহ নানা শারীরিক সমস্যায় ভুগছিলেন। সোমবার ভোরের দিকে শারীরিক অবস্থার অবনতি ঘটলে তাকে দয়াগঞ্জের বাসা থেকে দ্রুত ইব্রাহিম ডায়াবেটিক হাসপাতালে নেওয়া হয়। সেখানে চিকিৎসকেরা তাকে মৃত ঘোষণা করেন।\nমাত্র পাঁচ দিনের ব্যবধানে এমন প্রবীন তিন গুণী অভিনেতাকে হারিয়ে শোকার্ত অভিনয় জগত। ছোট ও বড় পর্দার তারকারাও তাদের সামাজিক যোগাযোগ মাধ্যমে ব্যক্তিগতভাবে শোক প্রকাশ করছেন।\nএরমধ্যে সাংস্কৃতিক ব্যক্তিত্ব, নির্মাতা নাসিরউদ্দিন ইউসুফ লেখেন, ‘এ কেমন সময় ! অভিনেতা সাদেক বাচ্চু এবং মহিউদ্দিন বাহার চির বিদায় নিলেন। করোনার করাল গ্রাসে একে একে প্রিয় মানুষের মৃত্যতে বিপর্যস্ত আমরা। শোক ছাড়া কিইবা করার আছে আমাদের।’\nছোটপর্দার জনপ্রিয় মুখ অভিনেত্রী শাহনাজ খুশী লিখেছেন, ‘এক সপ্তাহে তিনজন গুণী অভিনেতার প্রস্থান! এমনিতেই আমাদের অভিনয় জগতে এমন প্রবীন, অভিজ্ঞ অভিনয় শিল্পী তেমন নাই বললেই চলে! তার মধ্যে ভয়াবহ এ মৃত্যুর ছোবল, মাত্র সাতদিনের মধ্যে ছিনিয়ে নিলো এমন বিজ্ঞজনদের! জানিনা, সামনে আর কী কী অপেক্ষা করছে। আপনাদের এ প্রস্থান এক বিরাট শুন্যতা তৈরি করলো! গভীর শোক এবং সম্মান জানাই,আত্মার শান্তি কামনা করি।’\nকরোনাকে এস ফিরোজনাসিরউদ্দিন ইউসুফলিড বিনোদনসাদেক বাচ্চু\nরাষ্ট্রচিন্তার দিদারুলকে জামিন দিয়েছেন হাইকোর্ট\nকরোনাভাইরাস: শনাক্তের হার আবারও বেড়েছে\nপরবর্তী পূর্ববর্তী ১ এর ৪,০৩৮


মুক্তচিন্তা মানেই কি ধর্মবিরোধিতা? | blog.bdnews24.com - pioneer blog for citizen journalism in bangladesh\nশুক্রবার ০৩ এপ্রিল ২০১৫, ০১:০১ পূর্বাহ্ন\nইদানীং একটি জিনিষ আমাদেরকে বিব্রত করছে। আমরা মনে করছি ধর্মের বিরুদ্ধে কিছু লেখা মানেই মুক্তচিন্তার অধিকারী হওয়া। মুক্তচিন্তার মানুষ কোন একটি চিন্তার মধ্যে আবদ্ধ না থেকে বিজ্ঞান মনস্ক ভাবে তাঁর মতামতকে তুলে ধরবে। এই বিজ্ঞান মনস্কতার জন্যে কোন ধর্মকে আঘাত করতেই হবে এমন কথা বা এমন কোন নিয়ম কানুন আছে বলে আমার জানা নেই। সস্তা জনপ্রিয়তা নেওয়ার জন্যে কোন ধর্মকে আঘাত করে লিখে রাতারাতি জনপ্রিয় হওয়া সহজ, নিজেকে একজন বিজ্ঞান মনস্ক মানুষ হিসেবে জাহির করার চেষ্টা করা যেতেই পারে। কিন্তু সরাসরি নিজের ধর্মকে ছোট করে বা অন্য ধর্মকে হেয় করে লিখে সমাজের কী লাভ সেটা বোঝা আমার মতো লেম্যানের পক্ষে কষ্টকর।\nআমাদের মতো তৃতীয় বিশ্বের দেশগুলোতে অনেক সমস্যা, অনেক পিছিয়ে আছি জীবনের অনেক ক্ষেত্রে। এই দেশগুলোতে ক্ষুধা দারিদ্র, অশিক্ষা – কুসংস্কার আর পুজির সীমাহীন দাপট আমাদের জীবনকে প্রতিনিয়ত এক চ্যালেঞ্জের মুখোমুখি দাঁড় করিয়ে রাখে। সমাজের অসাম্যতা একে অন্যকে দাবিয়ে রেখে উপরে উঠার যে নিরন্তর অশুভ প্রতিযোগিতা চলে সেই প্রতিযোগিতায় ধর্ম মানুষকে অনেকটাই বেঁধে রাখে। একথা গুলো যারা অস্বীকার করতে চান তাদেরকে সালাম। কিন্তু আমাদের প্রেক্ষাপটে এর চেয়ে সত্য আর কিছু নাই। আমরা সেই সত্যকে অস্বীকার করে মূলত নিজেদের সঙ্গে প্রতারণা করা ছাড়া অন্য কিছুই করতে পারি না।\nআমাদের দেশ যখন অনেক পশ্চাৎপদ ছিলো তখন ওয়ালিউল্লাহ সাহেবের মতো লেখক লালসালুর মতো উপন্যাস লিখেছেন, সৈয়দ মুস্তফা সিরাজের অনেক লেখা আছে যেখানে আমাদের ধর্মের অনেক অসদাচরণের কথা লিখেছেন, কিন্তু কোনদিন এনাদের বিরুদ্ধে কোন প্রতিবাদ আসে নাই। তাদেরকে হত্যা তো দূরের কথা তাদেরকে আজো শ্রদ্ধার সাথে স্মরণ করা হয়। তারা কিন্তু মুক্তচিন্তার মানুষ। তারা কিন্তু জনপ্রিয়ও। আজকে আমার মনে হয় সস্তা জনপ্রিয় হওয়ার জন্যে নিজের জীবনকে বিপন্ন করে মুক্তচিন্তার নামে নিজের ধর্মকে বা অন্যের ধর্মকে ব্যঙ্গ করার পথ পরিহার করা। আমাদের প্রতিদিন অনেক অন্ধকারের সাথে লড়াই চালিয়ে যেতে হচ্ছে। আমাদের স্বাধীনতা যুদ্ধে একদল মানুষরূপী জানোয়ার আমাদের ধর্ম নামে লাখো মানুষকে হত্যা করেছে। ধর্ষণে সাহায্য করেছে পাকিস্তানের হানাদার বাহিনী কে। সেই যুদ্ধের বিভীষিকা আজো আমাদের মধ্য থেকে চলে যায় নাই। সেই অশুভ শক্তি আজো আমাদের স্বাধীনতাকে নস্যাৎ করার চেষ্টা চালিয়ে যাচ্ছে। তারা ধর্মের অপব্যাখ্যা দিয়ে মানুষকে বিভ্রান্ত করার চেষ্টা করছে। সেই সময় আমরা যদি নিজেদের মেধাগুলোকে নষ্ট করে দেই সেক্ষেত্রে আমাদেরই ক্ষতি হবে।\nএই যখন অবস্থা তখন অন্ধকারের শক্তি আমাদের দুর্বলতা কে কাজে লাগিয়ে আমাদের স্বাধীনতা কে নস্যাৎ করতে উঠে পড়ে লাগবে এতে অবাক হবার মত নতুনত্ব নেই। তারই বহিঃপ্রকাশ আজকের রাজীব, দীপ, অভিজিৎ আর ওয়াসিকুরসহ অসংখ্য মুক্তচিন্তার মানুষগুলোকে হত্যা।\nএই হত্যাগুলোর সাথে রাজনীতির অনেক সমিকরন কাজ করছে বলেই মনে হচ্ছে। বাংলাদেশ আন্তর্জাতিক পরিমণ্ডলে এবং বিশ্ব রাজনীতির বর্তমান পেক্ষাপটে অনেকবেশী গরুত্ব বহন করছে। সেই গুরুত্বের সাথে এইসব হত্যাকান্ড কে কোনভাবেই দূরে সরিয়ে রাখা যায় না। প্রতিটি হত্যাকাণ্ডের পর পুলিশ, সরকার এমনকি বিদেশী সংস্থা পর্যন্ত তদন্তে নেমেছে। অনেক তদন্ত কমিটি তাদের গুরুত্বপূর্ণ মতামতসহ রিপোর্ট জমা দিয়েছে কিন্তু কোন স্মাধান পাওয়া যায় নাই। কিন্তু হত্যাকান্ড থামে নাই। কিছুদিন পত্র পত্রিকায় গরম গরম খবর ছাপা হয়েছে, বিভিন্ন বিশিষ্ট জনের লেখা লেখি ছাপা হয়েছে। কিন্তু অন্ধকার সরে যায়নি। বরঞ্চ প্রতিদিনই আমরা আস্তে আস্তে আরো অন্ধকারে প্রবেশ করছি।\nজঙ্গীবাদ এবং সন্ত্রাসকে দায়ী করে আমরা লেখালেখি করে আসল ব্যাপারগুলোকে আড়ালে চলে যেতে দিচ্ছি কিনা সেটাও আজ ভেবে দেখার সময় এসেছে।\nক্ষমতায় থাকা আর ক্ষমতায় আসাই যখন একটি দেশের রাজনীতির প্রধানতম ইস্যু হয়ে যায় সেই দেশে আর যাই হোক গনতন্ত্র বিকাশের কোন পথ থাকে না।\nআজকে সময় এসেছে সিদ্ধান্ত নেবার। আমরা কি করবো এবং কোনদিকে যাবো। স্বাধীনতার মাত্র পঁয়তাল্লিশ বছরে আজকে সিদ্ধান্ত নেবার সময় এসেছে আমরা কি আবার উল্টো পথে হাঁটবো নাকি ’৭১ এর মতো আবার সকল বাঁধাকে মাড়িয়ে দিয়ে সামনের আলোর দিকে হাঁটবো।\nগত বেশ কিছু বছর ধরেই একটি কথা আমাদের মাঝে আস্তে আস্তে ছড়িয়ে দেওয়ার চেষ্টা চলেছে স্বাধীনতার সময়কার ভেদাভেদকে ভুলে যেয়ে জাতি গঠনে মনোযোগি হওয়ার। গনতন্ত্রের জন্যে, দেশের উন্নতির জন্যে, সকল মত সকল পথকে একসাথে নিয়ে এগিয়ে যাওয়ার জন্যে সবাইকে ভুলে যেতে হবে একাত্তরে কী হয়েছিলো সেইসব কথা।\nআসুন, আমরা আমাদের বিজ্ঞান মনস্ক চিন্তা চেতনাগুলোকে আমাদের দেশের গরীব অশিক্ষিত মানুষগুলোকে সুন্দরভাবে বেঁচে থাকার পথ বাতলে দেবার কাজে লাগাই। আমাদের জ্ঞান, চিন্তা ভাবনা এবং আমাদের সকল প্রচেষ্টা ধাবিত হোক মানুষের কল্যাণে, ধর্মের বিরুদ্ধে নয়। আমরা আমদের মুক্ত চিন্তা ভাবনা কাজে লাগাতে চাই মানুষের নূন্যতম মৌলিক চাহিদা পূরণে।\nশুক্রবার ০৩এপ্রিল২০১৫, অপরাহ্ন ০৩:৩৯\nআত্মবিশ্বাস , ধর্মবিশ্বাস , বিজ্ঞানবিশ্বাস আমার মতে এগুলো সবই আপেক্ষিক বিষয় এবং সমাজে এগুলোর প্রতিফলনও আপেক্ষিক । অতএব , এসব বিষয় নিয়ে অতিমাত্রিক চিন্তা ভাবনা ও ব্যাবছ্ছেদের ক্ষেত্র খুবই সংকীর্ন । এসব নিয়ে বাকযুদ্ধ,কলমযুদ্ধ হতেই পারে , কিন্তু মল্ল যুদ্ধ !!! আরো ভাবতে হবে ?\nশুক্রবার ০৩এপ্রিল২০১৫, অপরাহ্ন ০৮:১১\nশনিবার ০৪এপ্রিল২০১৫, পূর্বাহ্ন ০৩:২৮\nপ্রথমেই ধন্যবাদ জানাচ্ছি একটি গুরুত্বপূর্ণ বিষয়ের অবতারনা করার জন্য। আপনার মত আমারও মনে হয়, আজকাল মুক্তচিন্তার নামে অনেকেই একটা সুনির্দিষ্ট ধর্মের বিরোধিতাকেই বেছে নিয়েছেন। বলাই বাহুল্য সেই সুনির্দিষ্ট ধর্মটি হল ইসলাম।\nধর্মের বিধি বিধানে কোন অসংগতি আছে কিনা সেটা বলতে গেলে ঐ ধর্মের অনুসারীদের মনে আঘাত লাগবে অবশ্যই। একই ভাবে যে কোন ধর্মের আচার আচরনে বা ধর্ম পালনের রীতিনীতিতে অসংগতি নিয়ে কথা বলাও অন্য ধর্মাবলম্বী কারো পক্ষে শোভনীয় নয় বলে আমি মনে করি। কিন্তু দুঃখ জনক হল বিজ্ঞান মনস্কতার বুলি আওড়িয়ে কিংবা মুক্তচিন্তার কথা বলে আজকাল এই কাজটিই করা হচ্ছে।\nশনিবার ০৪এপ্রিল২০১৫, অপরাহ্ন ১১:৪২\nধন্যবাদ সবাইকে। ধর্ম মানুষের একান্ত বিশ্বাসের নাম। তাই সেটা নিয়ে বিদ্বেষ না ছড়ানোই উচিত।